ҚЎЛЛАШ БЎЙИЧА ЙЎРИҚНОМА ДОКСИЦИКЛИН | ООО «Torimed Pharm» Фирма-производитель. Рецептурный отдел на портале Apteka.uz (Узбекистан)\nПубликации » Информация о рецептурных препаратах » ООО «Torimed Pharm» Фирма-производитель. Рецептурный отдел\nПрепаратнинг савдо номи: Доксициклин\nФаол модда: Доксициклин хиклат (100 мг доксициклинга эквивалент).\nЁрдамчи моддалар: микрокристаллик целлюлоза, натрий крахмал гликоляти, магний стеарати.\nТаърифи: Думалоқ, икки томони қавариқ, сариқ ёки сариқ-яшил тусли таблеткалар. Таблетканинг юзасида тўқ доғлари бўлишига ва мармарликка йўл қўйилади.\nАТХ коди: J01AA02\nДоксициклин кенг антимикроб таъсир доирасига эга.\nПрепарат граммусбат микроорганизмлар – Staphylococcus spp. (шу жумладан Staphylococcus aureus, жумладан пенициллиназани ишлаб чиқарувчи штаммлари), Streptococcus spp. (шу жумладан Streptococcus pneumoniae), Listeria monocytogenes, Bacillus anthracis, Clostridium spp., Actinomyces israeli; грамманфий микроорганизмлар – Bordetella pertussis, Escherichia coli, Enterobacter spp., Klebsiella spp., Salmonella spp., Shigella spp., Yersinia spp., Vibrio cholerae, Neisseria gonorrhoeae ларга нисбатан фаол. Rickettsia spp., Borrelia burgdorferi, Treponema spp., Chlamydia spp., Mycoplasma spp., айрим содда ҳайвонлар (шу жумладан Plasmodium falciparum, Entamoeba histolytica) доксициклинга сезгирдирлар\nHaemophilus influenzae (91-96%) ва ҳужайра ичидаги патогенлар доксициклинга жуда сезгирдирлар.\nТетрациклин қаторининг бошқа антибиотикларига нисбатан, ичак флорасини камроқ сусайтиради, тўлиқроқ сўрилиши ва узоқроқ таъсир давомийлиги билан ажралиб туради. Антибактериал фаоллик даражаси бўйича табиий тетрациклинлардан устун туради. Ҳужайра ичига кириб, ҳужайра ичида жойлашган қўзғатувчиларни кўпайишини бостиради.\nДоксициклинга чидамли микроорганизмлар: Pseudomonas aeruginosa, Proteus spp., Serratia spp., Bacteroides fragilis нинг кўпчилик штаммлари, замбуруғлар, вируслар.\nСўрилиши – тез ва юқори (тахминан 100%). Овқат қабул қилиш доксициклиннинг сўрилишига аҳамиятли таъсир қилмайди. Липидларда юқори эриш даражасига ва кальций ионлари билан боғланишга нисбатан суст яқинликка эга.\n100 мг перорал қабул қилинганидан кейин максимал концентрацияга эришиш вақти – 2,5 соат, максимал концентрация – 2,5 мк/мл, қабул қилинганидан сўнг 24 соатдан кейин – 1,25 мкг/мл. Плазма оқсиллари билан боғланиши – 80–93%.\nАъзолар ва тўқималарга яхши киради: ичга қабул қилинганидан сўнг 30-45 минутдан кейин жигар, буйраклар, ўпка, талоқ, суяклар, тишлар, простата бези, кўз тўқималари, плеврал ва асцитик суюқликлар, сафро, синовиал экссудатда, гаймор ва пешона бўшлиқларида аниқланади. Орқа-мия суюқлигига ёмон киради (плазмадаги даражасининг 10-20%). Йўлдош тўсиғи орқали ўтади, она сутида аниқланади. Тақсимланиш ҳажми – 0,7 л/кг.\nЖигарда 30-60% метаболизмга учрайди. Ярим чиқарилиш даври – 10-16 соат (асосан – 12-14 соат, ўртача – 16,3 соат). Қайта юборилишларда препарат тўпланиши мумкин. Ретикулоэндотелиал тизими ва суяк тўқимасида тўпланади. Суяклар ва тишларда кальций билан эримайдиган комплексларни ҳосил қилади.\nСафро билан чиқарилади, у ерда юқори концентрацияси аниқланади. Ичак-жигар рециркуляциясига дучор бўлади, аҳлат массалари билан чиқарилади (20-60%); қабул қилинган дозанинг 40% буйраклар орқали 72 соат ичида (улардан 20-50% ўзгармаган ҳолда) чиқарилади, оғир сурункали буйрак етишмовчилигида - фақат 1-5%. Буйрак фаолияти бузилган ёки азотемияли беморларда меъда-ичак секрецияси муҳим чиқарув йўли бўлиб ҳисобланади.\nДоксициклинга сезгир қўзғатувчилар томонидан чақирилган инфекцион касалликлар: нафас йўлларининг инфекциялари (фарингит, ўткир ва сурункали бронхит, трахеит, бронхопневмония, бўлаклар пневмонияси, ўпка абсцесси, плевра эмпиемаси); ЛОР-аъзолари инфекциялари (отит, тонзиллит, синусит ва бошқалар); сийдик-таносил тизими инфекциялари (цистит, пиелонефрит, простатит, уретрит, уретроцистит, урогенитал микоплазмоз, эндометрит, эндоцервицит, ўткир орхиэпидидимит; гонорея); ўт чиқариш йўллари ва меъда-ичак йўлларининг инфекциялари (холецистит, холангит, гастроэнтероколит, бактериал дизентерия); тери ва юмшоқ тўқималарнинг инфекциялари (флегмоналар, абсцесслар, фурункулез, панарициялар, инфекцияланган куйишлар, жароҳатлар, ҳуснбузар тошма ва бошқалар); сифилис, фрамбезия, иерсиниоз, легионеллез, риккетсиоз, турли соҳалардаги хламидиоз (шу жумладан простатит ва проктит), Ку исистмаси, қояли тоғларнинг доғли иситмаси, тиф (шу жумладан тошмали, канали қайтар), Лайм касаллиги (боррелиоз) (I босқич), бацилляр ва амебали дизентерия, туляремия, вабо, актиномикоз, безгак; мажмуавий даволаш таркибида - лептоспироз, трахома, пситтакоз, орнитоз, гранулоцитар эрлихиоз; кўкйўтал, бруцеллез, остеомиелит; сепсис, нимўткир септик эндокардит, перитонит.\nИчга, катталар ва тана вазни 45 кг дан юқори бўлган 8 ёшдан ошган болаларда ўртача суткалик доза - биринчи куни 0,2 г (2 қабулга бўлинади – 0,1 г дан суткада 2 марта), кейинчалик суткада 0,1 г дан (1-2 қабулда). Сурункали инфекцияларда (айниқса сийдик чиқариш тизимининг) - суткада 200 мг дан даволашнинг бутун даври давомида.\nГонореяни даволашда қуйидаги схемаларнинг бири бўйича буюрилади: ўткир асоратланмаган уретрит – курс дозаси 0,5 г (1 қабулда – 0,3 г; кейинчалик 2 қабулда - 0,1 г дан 6 соатлик интервал билан) ёки суткада 0,1 г дан тўлиқ тузалгунча (аёлларда) ёки 0,1 г дан кунига 2 марта 7 кун давомида (эркакларда); гонореянинг асоратланган шаклларида курс дозаси – 0,8-0,9 г, у 6-7 қабул қилишга тақсимланади (0,3 г - 1 қабул қилишга, сўнгра 5 соатлик интервал билан кейинги 5-6 қабулга буюрилади).\nСифилисни даволашда – суткада 0,3 г дан камида 10 кун давомида буюрилади.\nСийдик чиқариш каналининг, бачадон бўйни ва тўғри ичакнинг Chlamydia trachomatis чақирган асоратланмаган инфекцияларда 0,1 г дан суткада 2 марта, камида 7 кун давомида буюрилади.\nЭркак жинсий аъзоларининг инфекцияларида – 0,1 г дан суткада 2 марта, 4 ҳафтагача вақт давомида.\nХлорохинга чидамли безгакни даволаш – суткада 0,2 г дан 7 кун давомида (шизонтацид дори воситалари – хинин билан бирга); безгакни олдини олиш – 0,1 г дан суткада 1 марта, сафардан 1-2 кун олдин, сўнгра сафар вақтида ҳар куни ва қайтгандан кейин 4 ҳафта давомида; 8 ёшдан ошган болаларга - 2 мг/кг суткада 1 марта.\n«Саёҳатчилар» диареясида (олдини олиш) – сафарнинг биринчи куни 0,2 г (1 қабулга ёки 0,1 г дан суткада 2 марта), кейинчалик 0,1 г дан суткада 1 марта ҳудудда бўлишнинг ҳамма даври давомида (3 ҳафтадан кўп эмас).\nЛептоспирозни даволаш – 0,1 г дан ичга суткада 2 марта, 7 кун давомида; лептоспирозни олдини олиш – 0,2 г ҳафтада 1 марта, ноқулай туманда бўлган вақт давомида ва 0,2 г сафарнинг охирида.\nТиббий абортдан кейинги инфекцияларни олдини олиш – 0,1 г дан абортдан 1 соат олдин ва ундан кейин 30 минут ўтгач - 0,2 г қабул қилинади.\nХуснбузар тошмасида – суткада 0,1 г, курс – 6-12 ҳафта буюрилади.\nКатталар учун максимал суткалик дозалари - суткада 0,3 г гача ёки оғир гонококкли инфекцияларда суткада 0,6 г гача 5 кун давомида.\n8-12 ёшли, тана вазни 45 кг гача бўлган болаларда ўртача суткалик доза – биринчи куни 4 мг/кг, кейин - кунига 2 мг/кг (1-2 қабулда).\nИнфекциянинг оғир кечишида ҳар 12 соатда 4 мг/кг дан буюрилади.\nОғир жигар етишмовчилиги бўлганида доксициклиннинг суткалик дозасини камайтириш талаб қилинади, чунки бунда уни организмда аста-секин тўпланиши юз беради (гепатотоксик таъсирининг хавфи).\nНерв тизими томонидан: бош мия ички босимини хавфсиз ошиши (иштаҳани пасайиши, қусиш, бош оғриғи, кўриш нерви дискининг шиши), марказий нерв тизимига токсик таъсири (бош айланиши ёки нотурғунлик).\nЮрак-қон томир тизими томонидан: тахикардия, шишлар.\nОвқат ҳазм қилиш тизими томонидан: кўнгил айниши, қусиш, қабзият ёки диарея, глоссит, дисфагия, эзофагит (шу жумладан эрозив), гастрит, меъда ва 12-бармоқ ичакнинг яраланиши, энтероколит (стафилококкларнинг резистент штаммларини пролиферацияси ҳисобига).\nАллергик реакциялар: макулопапулез тошма, терини қичишиши, тери гиперемияси, ангионевротик шиш, анафилактоид реакциялар, дори оқибатидаги қизил югирик, Стивенс-Джонсон синдроми.\nҚон яратиш аъзолари томонидан: гемолитик анемия, тромбоцитопения, нейтропения, эозинофилия, порфирия.\nБошқалар: сариқлик, гепатит (кам ҳолларда), артралгия, миалгия, фотосенсибилизация, суперинфекция; тиш эмалини муқим ўзгариши, аногенитал соҳада яллиғланиш. Кандидоз (вагинит, глоссит, стоматит, проктит), дисбактериоз.\nДоксициклинни тетрациклинларга юқори сезувчанликда, порфирияда, оғир жигар етишмовчилигида, ҳомиладорлик, лактация даврида (даволаниш даврида эмизишдан воз кечиш керак), 12 ёшгача бўлган болаларда қўллаш мумкин эмас.\nЭҳтиёткорлик билан: жигар фаолиятини бузилиши, лейкопения.\nАлюминий, магний, кальций сақловчи антацидлар, темир препаратлари, натрий гидрокарбонати, магний сақловчи сурги воситалари, колестерамин ва колестипол сўрилишини пасайтиради, шунинг учун уларни қўллаш 3 соатлик интервал билан бўлиниши керак.\nИчак микрофлорасини бостирилиши туфайли протромбин индексини пасайтиради, бу билвосита антикоагулянтларнинг дозасини тўғрилашни талаб қилади.\nҲужайра девори синтезини бузадиган бактерицид антибиотиклар (пенициллинлар, цефалоспоринларни) билан бирга қўшилганида, охиргиларининг самарадорлиги пасаяди.\nКонтрацепциянинг ишончлилигини пасайтиради ва эстроген сақловчи перорал контрацептивларни қабул қилиш фонида «шиддатли» қон кетишлари сонини оширади.\nЭтанол, барбитуратлар, рифампицин, карбамазепин, фенитоин ва бошқа микросомал оксидланишни рағбатлантирувчилари, доксициклиннинг метаболизмини тезлаштириб, унинг плазмадаги концентрациясини пасайтиради.\nРетинол билан бир вақтда қўллаш бош мия ички босимини ошишига олиб келади.\nАвтомобилни бошқариш ва ҳаракатланувчи механизмлар билан ишлаш қобилиятига таъсири: пациентлар юқори диққатни, тезкор руҳий ва ҳаракат реакциясини талаб этувчи барча фаолият турларидан сақланишлари керак.\nМаҳаллий қўзғатувчанлик таъсирини (эзофагит, гастрит, меъда-ичак йўллари шиллиқ қаватини яраланишини) олдини олиш учун кундузги вақтларда катта миқдордаги суюқлик билан, овқат ёки сут билан қабул қилиш тавсия қилинади.\nФотосенсибилизацияни ривожланиш хавфи туфайли, даволаниш вақтида ва ундан кейин 4-5 кун давомида инсоляцияни чеклаш лозим.\nУзоқ вақт қўлланганда жигар фаолиятини, қон яратиш аъзоларини назорат қилиш лозим.\nСифилиснинг кўринишларини ниқоблаши мумкин, шу боисдан микст-инфекция юз бериши мумкин бўлса, 4 ой мобайнида серологик тахлилни ҳар ой ўтказиш лозим.\nБарча тетрациклинлар ҳар қандай суяк ҳосил қилувчи тўқималарда Са2+ билан барқарор комплекслар ҳосил қилади. Шу туфайли, тишларни ривожланиш даврида қабул қилиш тишларни сариқ-кулранг-жигарранг рангга узоқ вақт бўялишига, шунингдек эмални гипоплазиясига сабаб бўлиши мумкин.\nКатехоламинларнинг сийдикдаги даражасини флуоресцент усул билан аниқлашда, уларнинг даражасини сохта ошиши кузатилиши мумкин.\nДоксициклинни узоқ муддат олган пациентларда қалқонсимон без биоптати текширилганда, унинг фаолияти ўзгармаган бўлиб, микропрепаратларда тўқималар тўқ-жигаррангга бўялиб қолиши мумкин.\nТадқиқотларда доксициклин ҳомилани ривожланишига токсик таъсир кўрсатиши мумкинлиги (скелетни ривожланишини кечиктириши) – тоғайда металлопротеазаларни (коллаген ва протеогликанларнинг деградациясини катализловчи ферментларни) блоклаши, деформацияловчи остеоартрозда шикастланишларни камайишига олиб келиши аниқланган.\nУшбу дори шаклини 8 ёшгача бўлган болаларда қўллаш мумкин эмас.\nСимптомлар: ножўя самарларнинг яққоллигини кучайиши, гепатотоксиклик.\nДаволаш: дарҳол тез ёрдамга мурожаат қилиш, препаратни бекор қилиш, симптоматик даволаш ўтказиш (специфик антидоти йўқ), ҳаётий муҳим аъзоларнинг фаолиятини тутиб туриш керак.\nТаблеткалар 100 мг дан. 10, 20, 30 ва 50 та таблетка поливинилхлоридли қобиқли контур-уяли ўрамларда.


“Ҳумо” бош мураббийи 1:7 ҳисобидаги мағлубиятга изоҳ берди / Olamsport.com\n08 ноя 10:38\n“Ҳумо” бош мураббийи 1:7 ҳисобидаги мағлубиятга изоҳ берди\nТеглар : Евгений ПопихинҲумо\nХабар берганимиздек, кеча Тошкентнинг “Ҳумо” жамоаси Олий хоккей лигаси доирасида навбатдаги сафар учрашувини ўтказди.\nЕвгений Попихин шогирдлари “Дизель” клубига кутилмаганда йирик 1:7 ҳисобида имкониятни бой бериб қўйишган эди. Учрашувдан сўнг ўтказилган матбуот анжуманида “Ҳумо” бош мураббийи мағлубиятга шундай изоҳ берди.\n— Аввало, “Дизель” жамоасини ғалаба билан табриклайман. Биринчи бўлимда муз эгалари тезкор ва шу билан бирга тажовузкор ўйин намойиш этишди. Иккинчи бўлимда эса аксинча биз ташаббусга эга бўлдик ва ҳисобда олдинга чиқиб олдик. Кейин эса четлатиш ва бунинг натижасида дарвозамиздан иккита гол ўтказиб юбордик. Шунча йиллик мураббийлик фаолиятимда илк бор шундай ҳолатга дуч келдим. Бу яхшилик қўнғироғи эмас. Ишлашда давом этамиз ва мағлубиятни таҳлил қиламиз, - деди Попихин.


Россияни тарк этмаслик учун 7 сабаб – Россиядаги ўзбeкистонликларга мурожаат – КУН УЗ\nГлавная / Жаҳон / Россияни тарк этмаслик учун 7 сабаб – Россиядаги ўзбeкистонликларга мурожаат\nanvarj63 2 weeks ago\tЖаҳон Comments Off on Россияни тарк этмаслик учун 7 сабаб – Россиядаги ўзбeкистонликларга мурожаат 49 Показы\nРоссиянинг Москва шаҳрида юристлик фаолиятини олиб борувчи ҳамюртимиз Ботиржон Шермуҳаммад ушбу мамлакатда бўлиб турган ўзбекистонликларга мурожаат билан чиқди.\n“Ассалому алайкум, ҳурматли ватандошлар. Коронавирус эпидемияси сабаб, Ўзбекистон 1 майгача дунёнинг барча мамлакатлари билан ҳаво, темир йўл ва автомобил орқали йўловчи қатновларини тақиқлади. Камида шу муддатгача Ўзбекистонга ҳеч қандай доимий рейс бўлмайди. Чартер рейслар ташкил қилинади”, дейилади мурожаатда.\nУ мурожаатида айни пайтда Россияда бўлиб турган юртдошларимизни шу ерда қолишга чақиради.\n“Бунга бир қанча сабабларни келтираман:\n1) Сарсон бўласиз. Чартер рейсларда аввало беморлар, ҳомиладор ва ёш болали аёллар, қариялар ва “Uzbekistan Airways”нинг 16 мартдан 21 мартгача бўлган давридаги бекор қилинган рейсларга билети бор фуқаролар кетишади. Билет топиш ҳам осон бўлмайди. Ўзбекистонга бориб, 14 кун махсус жойларда карантинда бўласиз. 20 кг дан кам бўлмаган юкларингиз билан у ерларга етиб бориш ва жойлашиш ҳам осон эмас. Айниқса, ёш болалар билан. Шароитлар ҳам олий даражада эмас.\n2) Карантин пайтида сизга ёки сиз орқали бошқаларга касаллик юқиши эҳтимоли катта. Вирус четдан келганлардан юқмоқда. Карантинда турганлар ўзаро мулоқот пайтида бир-бирларига юқтиришлари мумкин. Шифокорлар барчага имкон борича, жамоат жойларида камроқ бўлишни тавсия қилишмоқда. Вакцина йўқ ҳозирги шароитда энг самарали усул шу. Касалланганлар бирдан кўпайиб кетса, ҳеч қайси давлатнинг тиббиёт тизими бунга дош беролмайди.\n3) Чартер рейсларга билетлар пуллик ва арзон эмас.\n4) Давлатимиз ресурсларини бизни олиб кетишга эмас, касалликка қарши курашга сафарбар қилайлик. Борганларни текшириш, қўриқлаш ва карантинда 14 кун таъминлашга ҳам ресурс керак бўлади.\n5) Ҳаммани олиб кетиш имкони йўқ. Россияда 2 миллиондан ортиқ Ўзбекистон фуқаролари мавжуд. Агар улардан 1 фоизи (20 минг) уйга кетмоқчи бўлса, камида 80 та рейс ташкил қилиш керак бўлади. Бу ҳам битта рейсда 250 олиб келинса. Одатда бир учоқда 200 одам бўлади.\n6) Россия тиббиёти имкониятлари бизникидан яхшироқ. Ўзбекистон тиббиёти ходимлари ва раҳбарларини ҳурмат қилган ҳолда, бу ердаги шароитлар ва тиббиёт тараққиёти даражаси яхшироқ эканини тан олишимиз керак. Ҳудо кўрсатмасин, касаллик юқса ҳам Россияда даво топиш имконияти кўпроқ.\n7) Ҳужжат муаммолари ҳал бўлди. Барча регистрацияси йўқ ва муддати тугаётган фуқароларга Россия ИИВ ҳеч қандай муаммосиз регистрация муддатини 90 кунга чўзиб беради. Чегарага чиқмай патент олса ҳам бўлади. Ҳеч ким депорт қилинмайди.\nP.S.: Юқоридагиларни ҳисобга олиб, келинглар давлатни ҳам, ўзимизни ҳам қийнамайлик. Эпидемия тугагунча шу ерда бўлиб турайлик. Бизнинг ҳукуматимизга ёрдамимиз шу бўлсин”, дейилади мурожаатда.\nАввалроқ Ўзбекистон Ташқи ишлар вазирлиги ва республиканинг чет элдаги 53та элчихона ва консулхоналарида тузилган оператив штабларга 5800дан ортиқ Ўзбекистон фуқароси ва 2800дан ортиқ чет эл фуқароси ватанга қайтишни сўраб мурожаат этгани хабар қилинганди.\nТашқи ишлар вазири маслаҳатчиси Жаҳонгир Хидайхўжаевнинг маълум қилишича, Россия, Туркия, Миср, Ҳиндистон, Малайзия, Корея Республикаларидан 7та чартер рейслари орқали жами 1750дан ортиқ фуқароларимиз ватанга қайтарилган бўлиб, улар 14 кунлик карантинга олинган.\nПред. Коронавирусга қарши ниқоб кийиш хавфли деб номланди\nСледующая Тошкент карантинга ёпилмоқда. Батафсил маълумот берилди\nҒаройиб ўн олтилик


Мўғуллар ҳақида 12 та факт | EFFECT.UZ\n. 00:08 | 27.05.2020\n1. Мўғуллар ва уларнинг сардори\nЧингизхон (Genghis Khan) Монголия асосчиси ҳисобланади. У йирик салтанат қуришгача бўлган йўлда бир неча кўчманчи Шимолий-шарқий Осиё қабилаларини бирлаштирди ва жуда катта империяга асос солди. Унинг империяси ХIХ аср Британия империясидан ҳам каттароқ бўлган.\n2. Шиддатли мўғуллар\n25 йил мобайнида Чингизхон аскарлари римликлар 4 асрда эгаллаганидан ҳам кўра каттароқ ҳудудни забт этадилар.\n3. Ўлимдан кейинги мавҳумлик\nЧингизхоннинг туғилган ери маълум, лекин дафн қилинган жойи сир сақланган. Манбаларда келтирилишича, Чингизхоннинг дафн маросимида қатнашган 2000 киши 800 та аскар томонидан ўлдирилади. Бу давлат сири, яъни топшириғи адо этилгач, аскарлар ўзларини ўлдиришади.\nЧингизхоннинг ҳайкали Улан-Батордан унча узоқ бўлмаган ерда жойлашган ва бу дунёдаги энг баланд отли ҳайкал ҳисобланади. (пойдеворини ҳисобламаганда 40 м)\nМўғул иримларида айтиладики, кимнидир оёғини босиб олсанг, душман ҳисобланасан. Қўлни қўлга бериш эса дўстлик ифодаси. Иримга мувофиқ, қўл беришиш учун оёқ босган одам ҳам ўз оёғини бостириши шарт ҳисобланган.\nМўғуллар юлдуз учишини хосиятсизлик деб баҳолашади. Юлдуз учганини кўрсалар, тилак тилашмайди, лекин одатда Тангриларига шивирлаб илтижо қилиб қўядилар.\nМўғулларда ёпиқ масканда хуштак чалиш тақиқланади. Хуштак чалиш ёвуз руҳларни чақиради деб ишонилади.\n6. Ғалати отлар\nМўғулларнинг отларида қизиқ одат бор. Уларнинг яқинига фақат чап томонидан яқинлашиш ва миниш мумкин экан.\n7. Мўғулистон бугунда\nМўғулистонда бугунги кунда ер майдони кўп – 1.566.000 кв.км. ва лекин аҳоли кам яшайди – 3,2 млн киши. Жанубий Мўғулистонда 10-15 кв.км жойга 1 кишидан тўғри келади.\n8. Миллий ўйин\nМўғулистон халқининг севимли спорт тури бех – мўғулча кураш ҳисобланади.\nҲар йили Мўғулистонда «Олтин бургут» фестивали ўтказилади. Бунда овчилар мураккаб овчилик ҳаракатлари ва от миниш санъатини намойиш этадилар. Улар ўзларининг тезкор ва эпчил бургутлари билан қатнашишади.\n10. Ноёб туялар\nБугунги кунда икки ўркачли ёввойи туялар ер юзида фақат икки ҳудуд – Мўғулистон ва Хитойнинг Синтсизян вилоятида мавжуд. Шу сабабли ҳар йили Мўғулистонда «Мингта туя фестивали» (“Thousand Camels Festival”) ўтказилади. Бундан мақсад йўқолиб бораётган икки ўркачли ёввойи туяларни муҳофаза қилиш.\n1920 йил Мўғулистонга туташ Гоби саҳросидан динозавр суяги ва биринчи динозавр тухуми қолдиқлари топилган.\n12. Чанқаган мўғуллар\nГоби саҳросида сувсиз қолган Чингизхон аскарлари ўз отларининг қонларини ичишган экан.


20 апрелнинг йирик автоҳалокатлари » Ўзбекистон янгиликлари – Zamin.uz\n20 апрелнинг йирик автоҳалокатлари\n20 апрель 2017, 21:59\nЭронда йўловчи ташувчи автобус иштирокида йирик йўл-транспорт ҳодисаси рўй берди. Транспорт воситасининг ағдарилиб кетиши натижасида 11 киши ҳаётдан кўз юмган. Умумий ҳисобда автобус ичида 30 киши бўлган. “Salam News” агентлигининг хабарига кўра, автобус Машҳад шаҳридан Исфаҳон шаҳри томон ҳаракатланаётган эди. Ҳозирча автоҳалокат сабаби аниқланмади. Айрим тахминларга кўра, автобус олдида ҳаракатланган юк машинасининг кутилмаганда бурилиши ҳалокатга сабаб бўлиши мумкин.\nХитойнинг Шаньдун провинциясида харсангтошлар ортилган юк машинасининг ағдарилиши 3 кишининг ўлимига сабаб бўлди. Автоҳалокат тунда содир бўлган. Юк машинаси йўл тўсиғига урилиб, ағдарилиб кетган. Шундан сўнг, машинадаги харсангтошлар йўл четидаги вақтинчалик турар-жой устига қулашни бошлаган. Бу вақтда уй ичида 9 нафар ишчи бор эди. Уларнинг 3 нафари вафот этган, 6 нафари эса яраланган.\nУралда Daewoo Nexia ва “УАЗ” автомобиллари тўқнашуви юз берди. Дастлабки хабарларга кўра, ушбу автоҳалокат сабаб ҳар иккала транспорт воситаларининг ҳайдовчилари, шунингдек, яна 3 йўловчи тан жароҳати олишган.\nЯнгиликлар » Жамият » 20 апрелнинг йирик автоҳалокатлари\n10:53 Италияда ўсмирлар ҳалок бўлган автоҳалокат жойидан суратлар чоп этилди


Афғонистон ва Ўзбекистон ўртасидаги Ҳайратон чегарасидаги йўл ёпиб қўйилди - Parstoday\nАфғонистон ва Ўзбекистон ўртасидаги Ҳайратон чегарасидаги йўл ёпиб қўйилди\nАфғонистоннинг Фарёб вилояти ҳарбий қўмондонининг қўлга олинишига эътирозлар давом этиши ортидан, Афғонистон ва Ўзбекистон ўртасидаги Ҳайратон чегарасидаги йўл ёпиб қўйилди\nАфғонистоннинг Фарёб провинциясидаги намойишчилар 18 июль куни Маймана шаҳрида жойлашган ҳукуматга қарашли бир нечта бинолар устидан назоратни қўлга киритганини эълон қилди. Бу ҳақда Тасним ахборот агентлиги хабар берди.\nНамойишчиларнинг таъкидлашича, улар томонидан талаб этилаётган шартлар бажарилмагунча, ҳукуматга қарши ҳаракатлар давом этаверади.\nМаълум қилинишича, намойишчилар шаҳардаги адлия, суд, қишлоқ хўжалиги, прокуратура бошқармалари биноларини эгаллаб олган. Аммо, ҳукумат расмийлар ушбу вазиятга изоҳ бермаяпти, шунингдек хабарларни тасдиқламаяпти.\nЖунбиш ёшлар кенгаши аъзоси Гул Муҳаммад Аркиннинг айтишича, намойишчилар Ўзбекистоннинг Бухоро вилоятидан Балхдаги Ҳайратон портига етиб бориши учун фойдаланиладиган логистикани ёпиб қўйишган.\nУшбу намойишлар икки ҳафта аввал Фарёб провинцияси, Қайсар тумани Ички ишлар бошлиғи Низомиддин Қайсарининг қўлга олиниши билан бошланди. Намойишчилар мамлакат биринчи вице-президенти, генерал Абдурашид Дўстумга алоқадор, деб топилган полициячини озод қилинишини талаб қилмоқда.\nиюл 19, 2018 16:48 Asia/Tashkent\nТампга эътироз сифатида Бостон черковида азон садосининг янграши(ВИДЕО)\nУкраина савдо вазири: Ўзбекистон бозорларига товар олиб киришда ҳеч қандай тўсиқ йўқ


Женевада БМТнинг Тараққиёт ҳуқуқи тўғрисидаги конвенцияси лойиҳаси муҳокама қилинмоқда - Халқ сўзи\n17:38 25 Ноябрь 2021 Сиёсат\n2021 йил 25 ноябрь куни Женевада БМТ Инсон ҳуқуқлари бўйича кенгаши Тараққиёт ҳуқуқи бўйича ҳукуматлараро ишчи гуруҳининг 22-сессияси ўз ишини давом эттирди.\nСессияга раислик қилаётган Элчи Замир Акромнинг маърузасида тақдим этилган Тараққиёт ҳуқуқи тўғрисидаги конвенция лойиҳаси бандма-банд муҳокама этилмоқда.\nТараққиёт ҳуқуқи тўғрисидаги конвенция лойиҳаси матни 36 та моддадан иборат бўлиб, улар 5 та қисмга тақсимланган.\nБиринчи қисмда Конвенциянинг мақсади ва вазифалари, унда қўлланган атамалар изоҳи баён этилган. Конвенцияни амалга ошириш учун зарур бўлган умумий принциплар белгиланган.\nИккинчи қисмда тараққиёт ҳуқуқига таъриф берилган бўлса, учинчи қисмда мажбуриятлар қайд этилган.\nТўртинчи қисм институционал масалаларга бағишланган ва бешинчи қисмдан Конвенциянинг якуний қоидалари ўрин олган.\nКейинги беш йилда Ўзбекистон Президенти инсон қадрини ҳар томонлама жойига қўйиш йўлида олиб бораётган изчил сиёсат билан халқаро ҳамжамиятнинг тараққиёт соҳасидаги сўнгги тенденциялари ўртасидаги уйғунлик тобора яққол кўзга ташланмоқда.\nХусусан, БМТнинг Барқарор ривожланиш мақсадлари билан Президент Шавкат Мирзиёев ташаббуси асосида амалга оширилган Ҳаракатлар стратегиясининг устувор йўналишлари моҳиятан ўзаро ҳамоҳангдир.\nЎз навбатида, Женевада қизғин муҳокама этилаётган Тараққиёт ҳуқуқи тўғрисидаги конвенция лойиҳаси билан Ўзбекистон Президенти яқинда эълон қилган Янги Ўзбекистон тараққиёт стратегияси ўртасида ҳам инсон ҳуқуқларини ривожлантириш билан боғлиқ ўхшаш тамойиллар мавжуд. Ўзбекистон делегацияси ана шу илғор тамойилларнинг аҳамиятига эътиборни қаратди.\nБМТ Инсон ҳуқуқлари бўйича кенгашининг Тараққиёт ҳуқуқи бўйича ҳукуматлараро ишчи гуруҳи сессияси 26 ноябрь куни ўз ишини якунлайди.


Ўзбекистон аҳолисининг 50 фоизи ортиқча вазнга эканлиги айтилди эга\n15:46 / 20.05.2015\nЎзбекистон аҳолисининг 50.1 фоизи ортиқча вазнга эга. 20.1 фоиз аҳоли эса ёғ боғлашдан келиб чиқадиган касалликлар ва ноқулайликлардан азият чекади, деб хабар берди "Газета.Уз". Бу ҳақда “Юқумсиз касалликларнинг тарқалиш омиллари” номли биринчи кенг миқёсли миллий тадқиқотдан маълум бўлди.\nТадқиқот якунлари сешанба куни Тошкентда кенг жамоатчиликка тақдим этилди. Айтилишича, сўровнома ва тадқиқот ишлари 2014 йил январь-апрель ойларида соғлиқни сақлаш вазирлиги томонидан Жаҳон банкининг “Соғлиқ-3” лойиҳаси доирасида амалга оширилган. Умуман олганда, тадқиқот натижаларини тайёрлаш, таҳлил қилиш ва қайта ишлаш жараёнига 3 йил сарфланган.\nТадқиқот кластер усулида ўтказилган бўлиб, унинг доирасидаги изланишларда 18-64 ёш орасидаги 4 350 киши иштирок этди. У уч босқичда ўтказилди: сўровнома, жисмоний ва биокимёвий текширув.\nАниқланишича, 67.2 фоиз аҳоли ҳар етарли миқдорда мева ва сабзавот истеъмол қилмайди (400 гр дан кам). Сўровномада иштирок этганларнинг 46.3 фоизининг қони таркибида холестерин миқдори меъёридан ортиқ.\n30.8 фоиз аҳолида қон босими юқори, 9.1 фоиз аҳолининг қонида эса глюкоза ортиб кетган.\nШунингдек, аҳолининг 30.7 фоизи спиртли ичимликлар ва 42.4 фоизи тамаки маҳсулотларини истеъмол қилиши аниқланди. Аёллар ичида бу кўрсаткичлар анча паст – 5.7 ва 1.5 фоиз.\n40-64 ёш орасидаги аҳолининг 20 фоизи юрак касаллигига чалиниш хавфи остида эканлиги айниқса мутахассисларни хавотирга солмоқда.\nФақатгина 11 фоиз аҳоли ҳеч қандай хавф омилига эга эмас. 66.4 фоиз аҳоли 1-2та хавф омилига, 22.6 фоиз аҳоли 3-5 омилга эга.


Расулуллоҳга муҳаббат мисралари - Hidoyat.uz\nРасулуллоҳга муҳаббат мисралари\nАсосий саҳифа Мақолалар Расулуллоҳга муҳаббат мисралари\nЧоп этилди Mart 18, 2019 Расулуллоҳга муҳаббат мисралариda fikr bildirishni o'chirish\nИслом таълимоти билан йуғрилган мумтоз адабиёт такомилида пайғамбаримиз Ҳазрати Муҳаммад Мустафога (соллаллоҳу алайҳи ва саллам) бағишланган асарлар алоҳида ўрин тутади. Деярли ҳар бир мумтоз Шарқ шоири ҳамду муножотдан сунг албатта наът, яъни, Расулга (алайҳиссалом) бахшида битган. Улар мумтоз шеъриятнинг турли жанрлари — ғазал, мураббаъ, мухаммас, маснавий ва бошқаларда ёзилган бўлиши мумкин. Шунингдек, ул зоти шариф ҳақида жуда кўплаб қасидалар ҳам авжуд. Улардан энг машҳури “Қасидаи Бурда”дир. Маълумки, ушбу асар муаллифи Муҳаммад ибн Саид Бусирий (1212-1292) оғир хаста булган ва қасидани ёзгач, кўп ўтмай буткул соғайиб кетган. Айтмоқчимизки, бу каби маърифатга тўла асралар маълум бир ҳикмат асосида ёзилади. Бу эса шоирларнинг ҳазрати Пайғамбаримизга булган чексиз муҳаббатлари ифодасидир. Куйида ана шундай севги ва ҳикмат тулиқ наътлардан бири ҳақида ҳикоя қилмоқчимиз.\nМазкур наът муаллифи Юсуф Наби (16421712) Урфада туғилган ва Истанбулда вафот этган. Ўз даврининг истеъдодли ижодкорларидан бири. Усмонли давлатида девонхона котиби лавозимида ишлаган, бир неча бор ҳаж сафарида булган. Ундан “Девони Наби”, “Таржимаи ҳадиси арбаъин”, “Муншаот”, “Фатҳномаи Камонича”, “Туҳфатул ҳарамайн. “Зали сияри Вайсий”, “Хайрабод”, “Сурнома” каби асарлар мерос қолган. Уни Оврупа ўлкаларига ҳам машҳур қилган асари “Хайрия” достонидир.\nЭнди унинг наъти билан боғлиқ ажиб воқеа ҳақида тўхталсак.\nЮсуф Набий 1678 йил султондан рухсат олиб, муборак ҳаж сафарига отланади.\nҲижоз йулида азбаройи Расули акрамга муҳаббати туфайли Юсуфнинг кўзига ҳеч уйқу келмайди. Тун-кун ҳаяжон ичра, уй-кечинмалари билан сафар қилади. Мадина сари яқинлашар эканлар, бир манзилда тунаш учун тўхтайдилар. Юсуф карвондаги ҳамроҳларидан бири — мансабдор кишининг қиблага оёқ узатиб ухлаётганини кўриб қолади. Ҳаяжон билан ўша кимсани уйғотар экан, ушбу наътни айта бошлайди:\nСақлан тарки адабдан, куйи маҳбуби Худодир бу!\nНазаргоҳи илоҳийдур, мақоми Мустафодир бу!\nФазилатда Ҳабиби Кибриёнинг хобгоҳидур,\nМувофиқ бўлса — арши жаноби Кибриёдир бу!\nБу хокнинг партавидин бўлди даижури одам зоил,\nИмодин очди мавжудот, ду чашми тўтиёдир бу!\nФалакда моҳи нав Бобус Саломнинг сийна чокидур,\nУнинг қандили Жавзо, матлаи нури зиёдир бу!\nМурооти адаб шарти ила кир, Иаби, бу даргоҳа,\nМатофи қудсиядур, бусагоҳи анбиёдир бу!\nМазмуни: “Тарки адабдан сақлангин, зеро бу жойлар Аллоҳнинг севимли бандаси — Ҳазрати Расулуллоҳ юрган жойлардир. Бу жойларга Ҳақ таолонинг назари тушган ва у Мустафо (танланган пайғамбар)нинг мақомидир; Бу жойлар Аллоҳ ҳабибининг оромгоҳидир. Фазилат жиҳатидан қарасанг, Жаноби Кибриёнинг арши устидадир; Бу муборак жойлар туфроғининг нуридан зулматнинг қоронғуликлари тугади. Зеро, мавжудотнинг кўзларини очди, (бу хок) кўр кўзларга шифо берувчи сурмадир; Самодаги янги чиққан ой ул зотнинг эшигида тургувчи қалби ярали ошиқдир. Ҳатто, юлдузи ҳам ул зотнинг нури зиёсидандир. Эй Наби, бу даргоҳ ерларига кирар экансан, одоб шартларига риоя қилгин. Зеро, бу жойлар улуғ фаришталарнинг ҳам парвона булиб, пайғамбарларнинг ҳам ўпиб тавоф этадиган жойидир”.\nЎша амалдор бу оташин мисралар маъносини тушунгач, дарҳол оёғини йиғиб олади ва “Бу шеърни қачон ёздинг? Сендан бошқа одам буни ўқимадими? Эшитмади-ми?” дея сўроқлай бошлайди. Юсуф: “Бу шеъримни шу ердагина тўқидим. Сизни шундай ҳолатда кўргач, ўзимни тута олмай, шу оннинг ўзидаеқ овозимни чиқариб айтдим. Иккимиздан бошқа биров буни билмайди”, деди. Шунда уша амалдор енгил нафас олиб, “Модомики бу шеърни шу ерда айтган булсанг, шу ернинг ўзида қолсин. Бошқа бировга билдирсанг, сен учун яхши булмай-ди”, дея шоирга дағдаға қилди. Юсуф Наби ҳеч нарса демади. Карвон йўлида давом этади ва бомдод намозига яқин Пайғамбар масжидларига етиб келди. Масжид минорасидаги муаззинлар негадир азон айтишдан аввал шоирнинг: “Сақлан тарки адабдан…” наътини ўқишаётган эди.\nЮсуф ҳам, уўша амалдор ҳам ҳайрону лол қолишди. Намоздан сўнг Наби масжид муаззинини излаб топди ва: “Худо ва Расулуллоҳ ҳаққи, илтимос қиламан, азондан олдин айтганингиз наътни кимдан ва қачон ўргандингиз?” дея суради. Муаззин ниҳоятда босиқ оҳангда шундай жавоб берди: «Расули акрам (соллаллоҳу алайҳи ва саллам) бу кеча Масжидун Набийдаги барча муаззинларни шарафлантириб, тушларига кирдилар ва айтдилар: “Умматимдан Юсуф исмли бир зот мени зиёрат қилгани келмоқда. Унинг менга ишқи ҳар нарсадан устундир. Бугун бомдод намози азонидан аввал унинг менга аталган ушбу шеърини айтиб, Мадинага кириб келишини қутланг”. Биз ҳам жаноби Расулуллоҳнинг амрларини бажардик».\nЧексиз ҳаяжон ва севинч ичида қолган шоир “Ҳақиқатдан ҳам шундай дедиларми? Ул икки жаҳоннинг Пайғамбари мен каби бир бечора ва гуноҳкорни ўз умматларидан ҳисоблаб, лутф этдиларми?” дея йиғлаб сурай бошлади. Муаззиндан: “Ҳа, албатта!” жавобини олгач, ҳушидан кетиб йиқилди.\nҲа, чин дилдан, меҳру муҳаббат билан ёзилган шеърий мисралар соҳибини у кутмаган дамда илоҳий лутфу марҳаматга буркади.\nМумтоз адабиёт тарихида бундай асарлар куп. Уларни ўрганиш маънавиятимиз юксалишида жуда муҳимдир.\nГонконглик ҳофизи Қуръонлар


Тожикистонда президент ўғлининг Душанбе ҳокими этиб тайинланиши қонуний деб аталди\nТожикистон президенти Имомали Раҳмоннинг 29 ёшли ўғли Рустам Имомалини Душанбе ҳокими этиб тайинланишида мамлакат қонунчилиги бузилмаган. Бу ҳақда журналистларга республика давлат хизмати бўйича агентлиги раҳбари Жума Давлатов маълум қилди.\nТожикистон президентининг катта ўғли Душанбе ҳокими этиб 12 январь куни тайинланди. У бу лавозимда Маҳмудсаид Убайдуллаевни алмаштирди. Аввалроқ Рустам Имомали Тожикистон божхона қўмитаси ва коррупцияга қарши маҳкамаси раҳбари бўлиб ишлаган.\n"Рустам Имомалини пойтахт раҳбари этиб тайинланишида мамлакат қонунчилиги бузилмаган. Бу Тожикистонда бир неча йиллардан бери олиб борилаётган давлат тузилмаларига ёш кадрларни жалб этиш бўйича сиёсатнинг давомидир", - деди Давлатов. Унинг таъкидлашича, "президент фарзандларига давлат тузилмаларида юқори лавозимларни эгаллашни ҳеч ким тақиқлай олмайди".\nШунингдек агентлик раҳбарининг хабар беришича, Тожикистон шаҳар ва туман раислари ўз мажбуриятларини бажариш бўйича республика бош вазирига тўғридан-тўғри бўйсунади.\nУнинг эслатишича, Рустам Имомалида – маҳаллий ва хорижий олий таълим муассасаларини битирганликдан далолат берувчи учта диплом бор.\n"У лавозимидаги илк кунларидаёқ барча мажбуриятларини яхши уддалай олишини кўрсатиб берди. Унинг молиявий назорат ва коррупция билан кураш агентлиги раҳбари сифатидаги ишига ҳам ҳеч қандай саволлар бўлиши мумкин эмас", - дея хулоса қилган Давлатов.


"Мемориал" Россияда Сталин улуғланишига қарши чиқди\nМоскванинг "Поклонная гора" музейида марказий осиёлик уруш фахрийлари И.Сталин ҳайкалчаси олдида, 2015 йил, 28 апрель.\nМосквадаги Инсон ҳуқуқлари “Мемориал” маркази Иосиф Сталин шахсини улуғловчи барча тадбирларни қонунан тақиқлаш таклифи билан чиқди. Улар Москвада ўтказилиши режалаштирилаётган фашизм устидан Ғалабанинг 70 йиллик тантаналарида Совет даври диктаторининг ижобий тасвирларини ишлатишдан воз кечишни ҳам таклиф этди. Айни пайтда, экспертлар рус жамиятида Сталин шахсига бўлган муносабат ижобий тарафга ўзгариб бораётганидан хавотирда.\n5 май куни Халқаро "Мемориал" ташкилотининг расмий сайтида “Сталинга ҳайкаллар ўрнатилмасин” номи остида махсус баёнот эълон қилинди.\n“Сталинга бағишлаб ҳар қандай шаклда ҳайкал ўрнатилиши ҳақоратдир. Сталиннинг жиноятларига ўхшаш ҳолатлар ватанимиз тарихида бошқа учрамаган. Бу жиноятлар кўлами шу даражада кенгки, бу шахснинг жамоат олдида ижобий кўринишда тасвирланиши номақбулдир ва қонунан тақиқланиши зарур”, дейилади баёнотда.\nШу билан бирга, "Мемориал" вакиллари Сталин номини тилга олишдан ва мутлақо тарихдан ўчириб ташлашдан йироқ эканини ҳам қўшимча қилишди.\n“Гап бу ерда Сталин номини тарихдан ўчириш ва уни тилга олиш тўғрисида кетмаяпти, чунки айни шундай тарзда Сталин ўз сафдошлари номларини ўчирган. Аммо диктаторлар шаҳарларимизнинг марказий майдонларини эмас, балки қилмишларига яраша музей заллари, дарсликлар, тарихий монографияларда ўз жойларини эгаллашлари керак ”, дейилади Россия жамиятига қилинган мурожаатномада.\nПермь шаҳрида коммунистлар ўрнатган баннер\nҲуқуқ ҳимоячилари ҳар йили 9 май арафасида турли рус минтақаларида Сталинга ҳайкаллар ўрнатиш, музей очиш ёки унинг чиройли безалган суратларини жойлаштириш ҳаракатлари амалга оширилаётганидан хавотир билдирди. Кўп ҳолларда Сталин бир ўзи эмас, балки Иккинчи жаҳон урушининг бошқа ҳақиқий қаҳрамонлари гуруҳида тасвирланиши одатий тус олганига жамоатчилик эътиборини қаратмоқда.\nАйни пайтда Россиянинг қатор жойларида Иосиф Сталинга бағишлаб тадбирлар сони кўпайиб бораётгани маълум.\nШу йилнинг 1 майида Россия Компартияси раҳбари Геннадий Зюганов мамлакат маданият вазири Владимир Мединскийга мурожаат қилиб, Ржев шаҳри остонасидаги Хорошево қўрғонида Сталинга атаб музей очишни таклиф қилди. Ўз таклифини коммунистлар етакчиси Ржев ва шу минтақанинг 70 фоиз аҳолиси Сталин музейини очишга иштиёқи борлиги билан изоҳлади.\n2015 йилнинг март ойида эса КПРФнинг яна бир вакили – Вадим Соловьёв, Шимолий Осетия, Ёқутистон, Липецк вилояти ва Россиянинг бошқа минтақаларида Сталиннинг 15 та ҳайкали ўрнатилишини билдирган эди.\nКузатувчилар Иосиф Сталин расми туширилган баннерлар Сургут, Новосибирск, Москва, Ставрополь, Чита, Екатеринбург, Барнаул, Краснодар, Уфа ва бошқа шаҳарларда ҳамда Қрим ярим ороли марказий майдонларида пайдо бўлганини қайдга олди. Россиянинг маданий пойтахти Санкт-Петербургда эса “Сталин - бу Ғалаба!” ёзуви туширилган “сталинобуслар” юргани айтилмоқда.\nЯқинда эса ўзининг мунозарали “Берлинга юришлари”ю Владимир Путин ҳукуматини ўзига хос тарзда қўллаб-қувватлаши билан ном қозонган “Тунги бўрилар” байкерлар тўдаси раҳбари Александр Залдостанов намойишкорона Иосиф Сталиннинг Кремль девори тагидаги қабрига гулдасталар кўйиб кетгани катта баҳсларга сабаб бўлди.\n“Левада” маркази ўтказган ижтимоий сўров натижаларига мувофиқ, россияликларнинг 45 фоизи Сталин давридаги қатағонларни оқлайди. Ваҳоланки, 2012 йилда Сталин тарафдорлари сони роппа-роса икки баробар кам бўлган. Шунингдек, жорий йилнинг мартида ўтказилган сўровда иштирок этган 57 фоиз россиялик СССР диктатори Иосиф Сталин "давлат жиноятчиси" деб эълон қилинганига қарши эканини билдирган.


Энергетикларнинг қалб ҳайқириғи\n11 Июл 2019 2634\nМамлакатимизда электр энергиясини увол қилмаслик, ишлатилмаётган манбаларни ўчириб қўйиш, энергия тежовчи чироқлар ўрнатиш лозим, деб жуда кўп айтилади. Устувор вазифа - ресурсларни тежаш, лекин бошқа сабаблари ҳам бор.\n– Ўлкамиздаги йирик қувватларнинг ривожланиши Иккинчи жаҳон уруши давридан гидроелектростанциялар қурилиши билан бошланган, – дейди Президент Администрацияси ҳузуридаги Ахборот ва оммавий коммуникациялар агентлигида ўтказилган матбуот брифингида «Иссиқлик электр станциялари» АЖ раиси Руслан Мубаракшин. – Саноат корхоналари билан бир қаторда, қувват ишлаб чиқариш ускуналари ҳам мамлакатга кўчиб ўтган. Баъзи техникалар ҳозиргача ишламоқда. Бундай станцияларга ташриф буюрган хорижий шериклар уларнинг ҳали ҳам қандай ишлаётганига ҳайрон қолади. Жами балансда 114 бирликда энергия ускуналари, шу жумладан 31 та энергоблок ва 29 та турбогенераторлар мавжуд. Уларнинг қарийб 84 фоизи 1960-1980 йилларда фойдаланишга топширилган.\nЭкспертнинг айтишича, сўнгги йилларда Ўзбекистонда электр станцияларини модернизация қилиш ва ташкил этиш жараёнлари йўлга қўйилган. Белгиланган тўрт миллиард долларлик инвеститцияларнинг 50 фоизи ўзлаштирилди. Табиийки, кредит мажбуриятлари ошди ва тизимдаги зарар кўришлар ҳам жуда катта.\nНафақат қувватлар, балки таъминот тизимидаги ускуналар – магистрал тармоқлар ва подстанциялар, ҳисоблагичлар ҳам эскирган.\n– Маънан ва жисмонан эскирган ускуналарни алмаштириш дастури амалга оширилмоқда, – дейди «Ўзбекистон миллий электр тармоқлари» АЖ раисининг ўринбосари Холиқ Элмуродов. – Етказиб берувчи ҳисобидан 954 мингта замонавий электр энергияси ҳисоблагичлари ўрнатилган. 2019 йилда 2,5 миллион ҳисоблагични алмаштирамиз, 2021 йилга бориб етти миллион истеъмолчини тўлиқ қамраб оламиз.\nМаиший истеъмолчилар учун электр энергияси тарифи – кВт/соат учун 250 сўм. Ишлатилган ёқилғи учун кетган 180 сўм ҳам шунинг ичида. Харажатлар етказиб бериш жараёнида ҳам ҳосил бўлади – подстанциялар ўзини совитиш учун электр энергияси истеъмол қилади. Мутахассисларнинг айтишича, бир миллион кВт/соат электр энергияси 300 минг кубометр газ ёки 300 тонна мазут, дегани. Кондиционер беш-олти соатлик иши давомида бир тонна кўмир ёки 2,9 кубометр газ ёқиб олинган энергияни сарфлайди. Ишлаб чиқариш қувватларида «зангори олов»дан фойдаланиш 80 фоизни ташкил этади. Йил давомида барча ИЭСда ресурс истеъмоли жами 15,5 миллиард кубометрга етади.\nСаноатнинг ҳолати ҳақида гапирганда, электр энергияси истеъмоли учун тарифларнинг келгусида ўсишига тўхталмасак бўлмас. Соҳа вакиллари буни вақт-соати етган зарурат, деб атайди. Етказиб бериш харажатларни ўзини қопламайди, лекин корхоналар бу ишни давом эттиришга мажбур.\n– Ўзгаришлар инфляция даражасидан юқори бўлмаслиги ва иш ҳақи ошиши билан бирга ошиши лозим, – дейди Энергетика вазири Алишер Султонов. – Аҳолининг турли қатламлари эҳтиёжларини ҳисобга олган ҳолда ижтимоий тарифларни қўллаш режалаштирилмоқда. Бироқ уларни ҳамма жойда амалга ошириш учун ҳар бир киши дифференциал нархларни қўллаш имконини берувчи замонавий ҳисоблагичларни ўрнатиши талаб этилади. Асосий вазифа – тармоқларни янгилашдир. Бу «Обод қишлоқ» ва «Обод маҳалла» давлат дастурлари доирасида амалга оширилмоқда. Яқинда Тўрақўрғон ИЭС фойдаланишга топширилади ва Тахиатош ва Навоий ИЭСда янги энергия блоклари ишга туширилади. Бир сўз билан айтганда, улкан ишлар олиб борилмоқда, келгусига жуда кўп нарсалар режалаштирилган.\nАҳолининг тўлов қобилияти турлича – кимдир иситиладиган ҳовузга эга, ҳар бир хонасида кондиционер бор, бошқаси эса, тежаш учун чироқни ортиқча ёқмасликка ҳаракат қилади. Агар бундайларнинг барчаси бир хил нархда тўласа, адолатсизлик бўларди.\nКадрлар масаласи ҳам муаммолигича қолмоқда. Мутахассисларнинг фикрича, тармоқда 45 минг киши меҳнат қилмоқда, уларнинг ўртача ойлик иш ҳақи 1,8 млн. сўмни ташкил этади. Электр станциясидаги фаолият – жуда қийин иш. Университетни битириб келганларнинг кўпи озгина муддат ишлайди-да, чидолмай, бўшаб кетади.\nЭнергетикларнинг қалб ҳайқириғи шундан иборатки, одамлар ўзини ўзи оқламайдиган ва улкан машаққатлар эвазига олинадиган электр энергиясидан тежамкорлик билан, оқилона фойдаланишсин. Табиий ресурсларни келажак авлод учун ҳам сақлаш керак, ахир.\n«Правда Востока» газетасининг 2019 йил 11 июлдаги 139-сонида «Крик души энергетиков» сарлавҳаси билан нашр этилган.


Kutubxona - Mixael Kryuger. Olti farzandim mening (hikoya) / Kiril\nSiz shu sahifadasiz: Mixael Kryuger. Olti farzandim mening (hikoya) / Kiril\nМуаллиф Михаел Крюгер\nАсар номи Олти фарзандим менинг (ҳикоя)\n- Михаел Крюгер\nОлти фарзандим менинг (ҳикоя)\nБолаларим улғаяркан, бу кимга тортди экан, қанақа бўларкин деб уларга синчиклаб тикилган пайтларимиз кўп бўлган. Шунда уларнинг яқин сифатларини тез топган, шунингдек, мана бу феъли қай бирига уланаркин деб узоқ ўйлаганмиз. Болаларимиз ана шунақа кузатувлар остида ўсган. Ҳаётимиз ҳам ўтаверган. Мана шундай гоҳ яқин, гоҳ йироқ бўлиб, яъни яшашимизга ортиқча халақит қилмай ўсишганки, бу биздан кўрган меҳрибончиликнинг ўзимизга қайтаришлари керак деган гап. Шубҳасиз, эр-хотин иккимизга туққанларимиздан ирсий бир нимарсалар ўтган, биздан эса болаларимизга-да юққан. Бунга қарши фикр билдириб бўлмайди. Аммо бизнинг хотинга бу гап ёқмайди. Баъзи-баъзидаги ваҳимага тушувчи кайфият, сир тутишга мойиллик, даъватчиликка хос кўтаринки гаплар буларнинг бари, хотинимнинг фикрича фақат мендан ўтган эмиш, чунки унинг аждодлари бу камчиликлардан бир неча авлод бурун қутулиб кетганмишлар.\nБироқ, бирмунча вақтдан бери эр-хотинни ташвишга солган ўзгаришлар юз бера бошлади. Бир бўғинли исм қўйилган ўғилларим (Фриц, Франс, Макс) ҳам, икки бўғинли номга эга (Анка, Xанна, Улла) қизларим ҳам: «Сизларнинг маданият деган анъанавий тушунчаларингизни биз инкор этамиз, бундан кейинги ҳаётимизда ундан фойдаланмаймиз», деб ҳеч иккиланмай, ишонч билан баёнот бердилар. Аввалига бу оддий майнавозчилик, ота-она уйидаги рамзий кутубхона ва роял бўлган мумтоз маданиятнинг кучлилигига қарши норозилик қилиғи сифатида туюлди бизларга. Аммо кейин, ҳатто университетни муваффақиятли тугаллаган кенжамиз Макс китоб сотувчига айланиб, газеталардаги адабиёцҳунослик мавзуларини инкор этиб, фақат олди-сотди хабарларига муккасидан кетганда, сўнгра, китобларга эстетик эмас, сотилиш рақобати ва маркетинг нуқтаи назаридангина баҳо бера бошлаганда, сухандонлигида китоб савдосининг стратегияси биринчи ўринга чиққач, биз унга қўл силтадик- қўйдик.\nЭнг биринчи бўлиб болаларимиздаги ўзгариш тўнғич қизимиз Анкада сезила бошлади. Илгари у рақс театрининг юз фоизли шайдоси, мухлиси эди. Рақс-театрининг премералари қўйиладиган Вена, Вуппертал ёки Эссен шаҳарларига бориб келиш учун неча кунлаб дарсларини қолдирарди. Биз мухлиси бўлган анъанавий драма театрининг «Ҳамлет»дан Xорватнинг песаларигача қамраган репертуарига рақс театрини қарама-қарши қўйиб баҳс этар, жон-жаҳди билан уни ҳимоя қиларди. Синглиси Xанка янги саҳналаштирилган «Торквато Тассо»га мақтов айца, Анка заҳарли қаҳ-қаҳа билан мазах қиларди. Тўғрисини айтиш керак, хотиним иккимиз «Торквато тассо»дан антракт пайтида қочиб қолгандик. Бу воқеадан сўнг Анкага ҳамхона бўлиб яшовчи Xанка, рақс театри шаънига айтилаётган мақтовлар жонига тегиб кетганини рўкач қилиб, Уллининг хонасига кўчиб ўтишга рухсат сўради. Синглисининг хонани бўшатиши эса Анкани хурсанд қилди. Чунки майдон кенгайганди. Энди мактабдан келибоқ ўз гавдасида рақс театрининг алмойи-алжойи, тасқара ҳолатларини жонлантиришига ҳеч ким халақит қилмасди. Унинг бу машғулотлари оиламизга янгидан янги можаролар тайёрлаши тайиндек эди. Йўқ, бир неча ой ичида қизимизнинг рақс театрига қизиқиши совиди-да, маданият соҳасининг иқтисоди ва менежменти хусусида қайнай бошлади. Гапларида рақс театри мавзуси йўқолиб, мабодо чиқиб қолса ҳам доимо ўтган замон феълида айтиларди.\nХотинимнинг фикрича, қизимизнинг рақс театрига бутун вужуди билан берилганлик даври ўтганди. Тўғрисини айцам, илгари Анканинг ғайриоддий силтанишлари, полда ётиб қийшанглаши, нотаниш одамлар ёнида туриб ҳам ваҳшиёна қичқириб юборишларидан қутулганимга хурсанд бўлдим. Ўшанақа вақтларда қизимнинг театр ва рақс-нинг бу ғайриоддий қоришувига бутунлай берилиб кеца-я, деб даҳшатга тушардим. Лекин ҳозир, батамом диққат бўлиб, маданий-менежмент дарсига боргунча битириши лозим бўлган бизнес-режалар устида қийналиб ўтиришларини кўриб, ўша ваҳшиёна қилиқлари ҳам тузук эди шекилли, деб ўйлаб ҳам қоламан. Нима бўлгандаям ҳозир у, росмана маданият менежментига санъат билан бевосита алоқада бўлиш зарарлидир деган гапларни ишонч билан айтиб, рақс театрисиз яшаб юрибди. Санъациз яшаш мумкинлиги хусусида Макс ҳам у билан ҳамжиҳат. Иккови маданий-менежмент лойиҳалари агентлигини тузиб, икки-уч йил ичида уни агентлик аксиядорлик жамиятига айлантириб, уни биржага киргизиб, ўзлари умрларининг қолган қисмини Ўрта денгизнинг биронта оролида роҳат фароғатда ўтказмоқчилар. Эрфуртда уч юзта шоир. Зулсбахда хор конкурси, Тюбингенда «Бадан ва маданият» кўргазмаси. Маданият ҳақида анъанавий тасаввурларга эга хотинимни уларнинг бу каби лойиҳаларию гаплари даҳшатга солади. Нега энди орол? Нимага оролларга интилишади?– деб сўрайди мендан.– Каттакон қитъада жимгина ўтирсалар бўлмайдими?\nХонамиздаги драматик театрга бўлган муҳаббат ҳам ҳавога учиб кетди. Яқингинада бутун оламда Ҳамлет, Тассо, Ричард, Лир гапларидаги эҳтирослар, пафослар, саҳна нутқининг маданияти, ахлоқ, хомхаёл орзулар, чироқ режиссураси, актёрларнинг саҳнада худбинлик билан ўзларини тиқиштириш, кўрпани ўзларига тортиш ҳолларига қарши курашдан бошқа нарса йўқ эди. Унинг аҳволига қараб қизимизни актриса бўлмоқчи деб хотиним саросимага тушганди. Xанканинг косметика, грим анжомларини ишлата туриб ҳиринглаб кулишлари, Виннига ўхшатиб пешонасидаги соч тутамини силкиб қўйишлари, овқатланиб бўлиб талинкани суриб қўйишлари, хуллас, барча-барчаси тез орада қизимизни саҳнада кўриб қолишимиз мумкинлигидан далолат берарди. Эҳтимол яланғоч Дездемона бўлиб чиқар ҳали, деб пўнғилларди хотин.\nБироқ, бир неча ойдан сўнг Xанка учун театр ўлди. Гапига қараганда, театрнинг ривожланиш кучлари сўнган эмиш. Энди Xанка рекрутёр, яъни ишга кираётган кишиларга маслаҳатчилик қилармиш. Ўлиб бўлган санъат, яъни театр билан умрни боғлашнинг зарурати йўқ эмиш. Энг муҳими ўз ролингни яхши бажариб, ўзингни яхши кўрсатиб, яхши сотиш эмиш. Xуллас, Xанка жуда келажаги равнақли иш берадиган «Касблар менежменти» билим юртига ўқиш-га кирди. Xотиним рекрутёр нималигини яхши тушунмаса-да, сал кўнгли жойига тушди: ҳеч бўлмаса ечинмаса керак бу ишида, деб ўйлади у.\nКенжатойимиз Улла оиламизда илгаритдан машмашали бир аъзо эди. Кўп ўйлайдиган, индамас бир қиз бўлиб, овқатни кам ер, кам ухлар, аммо негадир кўп сув ичарди. Мактаб унинг учун деярли йўқ нарса эди. Соатлаб расм чизар, уларни томоша қилар ҳамда узоқ термилиб ўтирарди. Сюрреализмнинг алмойи-алжойи эротикаси қизиқтирарди уни. Қизимнинг акварелларидаги мавжудотларни оёғи осмондан келиб ишлашганига қарамай, хотинимга у тасвирларда жинсий алоқа кўринишлари бордек туюларди. Расмларни гоҳ остин, гоҳ устин қилиб кўришимизга қарамай, ўзимиз чиқарган мазмунларга ўзимизнинг ишончсизлигимиз ортиб бораверарди. Қизимнинг «Туғилаётган ва лаънатланган» деб аталган бир тасвири менга айниқса ёқарди. Нима чизилганлигини англамасак-да, ҳозиргача ўша сурат назаримда жуда антиқа туюларди. Бунинг нималиги ҳақида сўраганимизда қизимиз: «Кўриб турган нарсангиз тасвирланган» деб жавоб берди. Xотиним унинг жавобини сурбетлик деб атади.\nУлла тарбияси оғир бола эди-ю, одамлар билан тил топишиши осон кечарди. Ўтган йил баҳорининг бошларида уни гимназиядан ҳайдашди. Аммо май ойидаёқ уни бадиий академияга қабул қилишди. Сабаби, унга устозлик қиладиган профессор Каршга қизимнинг эротик аквареллари маъқул тушган экан. «Худди шу руҳда давом этавер» деган маслаҳати ноябр ойигача давом этди. Сабаби шундаки, профессор ўз ишларининг кўргазмаларини ташкил қилишдан вақт орттиролмасди. Декабр ойининг бошларида Улла профессорнинг Регенсбургда ўтказилаётган кўргазмасини ташкил этишда ёрдам бериш шарафига муяссар бўлди. Унинг ёрдамида атай олиб келинган қизил қумни Галереянинг бурчакларига чиройли тўп-тўп қилиб қўйиб чиқишди. Бу қизил қум Перунинг сейсмик жиҳатдан хавфли ерларидан келтирилган эди. Регенсбургга етиб келгунича қумоқ-қумоқ қотиб қолгани учун уни майдалаш ва элаклашга тўғри келди. Кўргазманинг каталогида Улланинг номи тилга олиниб, миннатдорчилик билдирилганди. Бироқ, Исонинг туғилиш байрамига етмай, Улла бадиий академиядан кетиб бир аслзода аёлнинг Санъат Менежерлиги агентлигига ишга кириб олди. Бу агентлик йирик-йирик фирмаларга офисларининг деворларини безаш учун санъат асарлари сотаркан. Ҳозир қизимнинг маоши меникидан икки баравар ошиқ. Xотиним хурсанд, қизим Регенсбург кўргазмасида ишлатилган қумни машина ишлаб чиқарувчи йирик бизнесменга сотворишни эплади. Бизнесмен қумни ўз мажлислар залининг бурчакларига сепиб, келувчиларнинг уни ушлаб кўриш истакларидан эҳтиётлаб чегаралаб қўйган. Давримиз ишбилармонларининг замонавий санъатга бўлган ҳурматларини кўриб қойил қолади киши. Улла эса худди мана шу соҳада одамларга ёрдам беради, лекин бу ёрдамида қўлини совуқ сувга урмайди.\nХўш, бу ёқда энди Фриц билан Франс қолдими? Икковиям маданият деса бурнини жийириб, Фриц фалсафа билан, Франс эса мусиқа билан шуғулланарди. Фриц ўзи аслида ҳам оиламизда даҳо ҳисобланарди. Синфдошлари Микки-Маусларни томоша қилиб юрганда у «Руҳ феноменологияси»ни ўқияпман деб айтарди. Гим-назияни аъло баҳолар билан битирди. Эвазига унга «Немис халқи фонди» ва «Фраусенгоф номидаги немис жамияти»нинг стипен-диялари берилди. Сўнгра талабалар алмашуви шартномасига тушиб, Гарвард университетида ўқиб келди. Фалсафа журналларида мақолалари, тақризлари босилди. Шунча муваффақиятларга қарамай Фрицнинг бир ишкали борлиги сезилиб турарди. Буни хотиним биринчи бўлиб сезиб, далил сифатида Фриц ўзининг тугалланмаган «Фалсафа тарихининг тугаши» номли докторлик диссертацияси қоғозларининг орқасини қора ишлар ёзувига ишлатилаётганини айтди. Ниҳоят бир куни емакхонада йиғилиб ўтирганимизда Фриц келиб, «Лингвистик бурилишни» қўлдан чиқарганини эълон қилди.\n«Қандай қилиб бунга йўл қўйдинг?» деб куюнарди хотиним. Бироқ бўлар иш бўлиб, бўёғи синганди. Яна ойнинг ўн беши қоронғи, ўн беши ёруғ дегандек, Фриц Интернетда ўзига шахсий сайт очиб олиб, у орқали одамларга ҳаётий масалаларда маслаҳатлар бермоқда. «Ҳеч қанақа назария-пазария йўқ. Лўнда аниқ иш», деб қўйди хотиним кўнгли жойига тушиб. Бу ёғини айцам, Фриц университетда «Лингвистик бурилиш» хусусида ишлаётган профессорнинг учта ойлигига тенг маош олади. У, яшашининг мазмуни нималигини йўқотган одамларга кечасию кундузи маслаҳат бериш билан шуғул-ланади. Биз уни деярли кўрмаймиз. Компютер тугмаларининг шиқирлаб туришидан унинг ҳали ҳам тириклигидан хабардор бўламиз, холос. Кечалари баъзан бақириб, ҳайқириб овоз чиқаради. Бунисига кўникиб кетармиз, деган умидимиз бор.\nФранс ўғлимиз эса ўзининг узун сочлари, қотма қомати, ўткир кўзлари, доимо киядиган қора палтоси билан ҳамиша кўзимизга санъат оламининг типик вакили бўлиб кўринарди. Карнай ва икки фортепяно учун ёзилган мусиқа асари Барида мукофот олган, «И – XII композиция»сининг премераси Лейпсигда бўлиб ўтган, сўнгра эса Нюрнбергда ўйналганди. Дирижёрлик супасида Франснинг ўзи турганди. «ИХ Композиция»сида дўл устида бураб юргизиладиган ўйинчоқ – ўрдакни сакратиб қўйгани учун уни енгил-елпи самара кетига тушишда айблашди. Аммо у ўз ижодий топилдиғидан қайтишни истамади. Xуллас, у санъат билан яшарди. Айтишича, англаб етиб бўлмас нарсаларни эшиттира оладиган ягона нарса – мусиқа санъати эди. Ҳар бир нота – сукунатнинг совғасидир. Бу каби баёнотлари бизни ҳайратга соларди. Бироқ, бир ярим ой бурун ҳақиқатан ҳам тунушиб бўлмайдиган воқеа юз берди. Нонушта пайтида «Кимда-ким биттагина бўлса ҳам мусиқа нотаси яратган бўлса уни жинни деб ҳисоблаш керак», деб «баёнот» берди. Xотиним юм-юм оқаётган ёшини ютиб, ўзига келгунча ўғил емак-хонадан чиқиб кетди. Ҳамма мусиқа асбобларини пуллади, сочларини кестирди, «Армани»дан костюм, сўнгра «ролекс» соат сотиб олди. Кейин хусусий телевизион каналга мусиқа таҳри-риятининг раҳбари бўлиб ишга кирди. »Мусиқа консерва»ларини бошқаради. Ҳозир мен ушбу сатрларни ёзарканман, телевизорда ўғлимнинг «Жаҳон овози» деган дастури кетаётир, унда тўрт яшар болакай, духоба айиқчасини ушлаганча «Аё, Марям»ни куйламоқда. Xотинимнинг оғзи қулоғида.\nИсонинг туғилиш байрамига Фрицдан бўлак барчамиз йиғилганмиз. Фрицда айни шу кунларда сайтига боғлиқлиги кўпайиб қолганди. Дастурхонга тортилган ғозни тугатганимиздан кейин ҳаммаси ўзининг кичкина компютерига ёпишиб олди. Бири электрон почта орқали таниш-билишлари ила хат ёзиша бошлади, иккинчиси майда-чуйда нарсаларни харид қилишга тушиб кетди. Ҳаёт давом этарди. Исонинг туғилиш байрами билан янги йил орасида, хотиним иккимиз ўттиз йилдан бери адабиётдаги янгиликлар билан қувонтириб келадиган китоб клубига бир марта кириб чиқдик, холос. Болаларимизнинг фикрига кўра, ҳозир «боокс он деманд» тизими билан ҳамкорлик қилиш фойдалироқ эмиш: китобларни уйга келтириб бериш текин экан. Франс бизга компютер орқали мусиқаларни «кўчириб олишни» ўргатиб қўйгач эса, филармония консертларига оладиган абонентлардан воз кечдик.\nТеатрни умуман унутиш керак, деб тинмай уқтирарди Xанка қизимиз. Рақс театридаги янгиликларни билиб қўйсак бўларди, деган фикримизни айтгандик, Анкамизни кулги жиниси тутиб босиб анчагача қўйвормади. Улла эса уйимиз деворларини Базелиц расмларидан кўчирма қилинган видеопроексия билан безатишни маслаҳат берди. Ёқмаса истаган пайтда ўчириб қўйиш мумкинлиги билан қулай экан. Оилавий зиёфатимизнинг охиридаги ширинлик-кагина чиққан, озиб ранглари оқариб кетган Фриц эса, оддий маданий маънавият етишмовчилигидан туғилажак эҳтимоли бор танглик келса маслаҳат учун унга мурожаат қилишимиз мумкинлигини айтди.\nХуллас, болаларимиз ғамхўр, ҳар нарсани таъминлаб туришади. Шунга қарамай, хотиним унга нимадир етишмаётганлигидан шикоятланиб туради. Кечқурунлари мен пианино чалишга ўтираман, хотиним найда жўр бўлади. Иккаламиз болаларимиз ҳақида узоқ-узоқ мириқиб суҳбатлашамиз.\n↑ Винни – афтидан гап театр, кино, телесериалларда кўп ролларни ўйнаган атоқли ва таниқли актриса Винни Маркус (1921–2001)ҳақида бормоқда.\n↑ Берлиндаги «Фрае фолксброне» театрида жанжал ва баҳсларга сабаб бўлган «Отелло»нинг саҳналаштирилишига (1977 й.) шама.\n↑ Гап янги фалсафий оламга асос солган Америка файласуфи Ричард Рортининг «Лингвистик бурилиш» асари ҳақида кетмоқда.\n"http://www.kutubxona.com/wiki/index.php?title=Mixael_Kryuger._Olti_farzandim_mening_(hikoya)_/_Kiril&oldid=14542" dan olindi


13та жаҳондаги энг ёрқин кўча | LifeHaq.uz\nМовий шаҳар, Андерсен эртакларидаги қирғоқ бўйи, конфет-кўча – эътиборингизга фотоаппарат билан бориш керак бўлган масканлар рўйхатини тақдим этамиз.\n1. Мовий кўчалар, Шефшауэн\nШефшауэн шаҳрида мовий уйлар, ўтирадиган жойлар, тўсиқлар ва гултуваклардан иборат бир эмас, ўндан ортиқ кўчалар бор. Испанияда одамлар насронийлик динига эътиқод қилишга мажбурланган XV асрда аксарият мусулмонлар ва яҳудийлар қувғинга айланганлар. Уларнинг бир қисми Марокашга йўл олган ва айнан шу ерда аҳоли маскани пайдо бўлган. Яҳудийлар ўз уйларини талит, яъни ибодат ёпинчиғининг рангига ўхшаган кўкимтир тусда бўяганлар. Шу боис шаҳар кўчалари ёрқин ва ғайриоддий қиёфага кирган.\n2. Кремьё кўчаси, Париж\nБарча уйлар ёрқин ва майин ранглар – мовий, пушти, яшил, сариқ, сиёҳрангларга бўялган кичкина ва сокин кўча… Кремьё кўчасида жами бўлиб 25та уй жойлашган. Улар бир-бирига ўхшайди, аммо Париждаги бошқа меъморчилик услубларидан кескин фарқ қилади. Бу ерда сайр чоғида нафасни бир оз ростлаб олиш учун биноларнинг олд қисмларида кичик махфий суратларни излаш мумкин.\n3. Хосе Мариа Эсквердо майдони, Вильяхойоса\nВильяхойоса номи валенсия тилидан “бахт шаҳри” дея таржима қилинади. Бунинг ҳайратланарли ери йўқ: бу маскан ўзининг шоколади ва ажойиб ранг-баранг уйчалари билан машҳурдир. Қачонлардир қирғоқ бўйидаги баланд ва тор уйлар балиқчиларга тегишли бўлган. Улар денгиздан ўз уйларини кўра олиш учун ёрқинроқ ранглардан фойдаланганлар.\nБуэнос-Айресдаги энг ҳушчақчақ кўчалардан бири ҳисобланган Эль-Каминито қачонлардир қоронғи порт бўлган. Камбағал аҳоли маблағи бўлмагани сабабли кулбаларини кемалардан қолган бўёқлар билан бўяган. Шу тариқа, ўзига хос ранг ечимлари ҳосил бўлган. Ҳаттоки бир уйнинг икки ярми ҳам турли рангда бўлиши мумкин эди. Бу анъана давом этаверган. ХХ аср ярмига келиб эса биноларнинг деворларида маҳаллий рассом Бенито Кинкель Мартиннинг кундалик турмуш тарзи акс этган суратлари пайдо бўла бошлаган.\n5. Нюхавн қирғоғи, Копенгаген\nБу кўча ҳақиқий эмас, гўёки Андерсен эртакларига чизилган расмга ўхшайди (айтиш жоизки, машҳур эртакчи айнан Янги Бардаргоҳда яшаган). Нюхавн – канал қирғоғида жойлашган шаҳардаги энг гўзал жойлардан бири. Қачонлардир бошқа портбўйи масканларида бўлганидек бу ерда ҳам нобоп масканлар кўп бўлган, бугун эса – сайёҳлар учун кўплаб шинам кафелар ва барлар хизмат кўрсатади.\n6. Рангли кўча, Ставангер\nНорвегиядаги Øvre Holmegate кўчаси – мутлақо оддий жойни оммабоп сайёҳлик масканига айлантириш мумкинлигига ажойиб мисолдир. Ставангерда деярли барча уйлар оқ рангга бўялган. Бироқ, тадбиркор сартарошлардан бири ажралиб туриш ва мижозларни жалб қилиш учун ўз муассасасини пушти рангга бўяшга рухсат олган. Унинг қўшнилари ҳам шунга амал қилган. Эндиликда бу ер – доим сайёҳлар билан гавжум бўлган шаҳардаги ягона ёрқин кўча.\n7. Сариқ кўчалар, Исамаль\nУшбу Мексика шаҳарчасидаги деярли ҳамма бинолар сариқ рангга бўялган. Афсонага кўра, шаҳарда ўлат авж олган вақтда тасодифий йўловчиларни карантиндан огоҳлантириш учун Исамаль ёрқинроқ рангга бўялган. Эпидемия ўтиб кетган, аммо маҳаллий аҳолининг сариқ рангга бўлган ихлоси ҳозиргача сақланиб келмоқда.\n8. Конфет-кўча, Сент-Жонс\nКанададаги Сент-Жонс – Ньюфаундленд ва Лабрадор провинцияларининг пойтахти бўлиши билан бирга, мамлакатдаги энг қадимги шаҳарлардан бири саналади. Сент-Жонсдаги марказий кўча Jelly Bean Row номи билан тилга олинади: узоқдан қараганда уйлар чиндан ҳам ранг-баранг конфетларга ўхшаб кетади. Кўчага энг чиройли манзара океан томондан очилади.\nГерманияда бу кўча бўёқ туфайли эмас, балки шаҳар маъмуриятининг антиқа ташаббуси туфайли ёрқин тус олди. Ишбилармон немислар шаҳар ҳавосининг тозалиги учун курашишга қарор қилиб, марказга япон олчаларини экиб чиқдилар. Баҳор бошида дарахтлар гуллаганида кўча ўзгача қиёфа акс этади: шох-шаббалар Херштрассени майин қоплаб турувчи гумбазни ҳосил қилади.\n10. Қирғоқ бўйи ҳудуди, Вальпараисо\nҲудди Буэнос-Айресда бўлгани каби Вальпараисода ҳам қачонлардир уйларни бўяшда кемалардан ортиб қолган бўёқлар ишлатилган. Бугунга келиб уйлар одатий бўлиб қолган рангли сувоқ билан қопланади. Шунинг учун шаҳар манзараси шу қадар ёрқин. Аслида уни қирғоқ Кордильера қиялиги бўйлаб ўтадиган канат йўлидан томоша қилиш жуда мароқлидир.\nМазкур қадимий шаҳар – Бразилиядаги Сальвадорнинг асосий меъморий маскани ҳисобланади. Бу ерда XVII ва XIX асрлардан буён сақланиб қолган ёрқин бинолар замонавий муассасалар ва клублар билан ёнма-ён туради. Пелоуриньога ранг-баранг уйлар ёнида чиройли суратларга тушиш мақсадида эмас, балки кўнгилочар томошаларни кўриш учун ҳам ташриф буюриш зарур. Асосий майдонда доим нимадир ташкил этилади: рақслар, мусиқий чиқишлар, капоэйра.\n12. Мовий кўчалар, Жодхпур\nҲиндистондаги Жодхпурни мовий шаҳар дейдилар: бу ердаги аксарият бинолар айнан шу рангда. Дастлаб диний қарашлар туфайли алоҳида уйлар бўялган: мовий – маънавий мураббийлар саналган брахманлар кастасининг ранги ҳисобланади. Бироқ, кейинчалик қолган аҳоли ҳам уйларини кўк тусда бўяй бошлаган. Бир неча юз йилликлар давомида деярли бутун шаҳар бир рангли бўлиб қолган.\nБу ерда машҳур “Пардозли хонимлар” – викториан услубида қурилган олтита уйдан иборат меъморий ансамбль жойлашган. Улар шу яқин орада яшаган меъмор Мэтью Каван томонидан лойиҳаланган. Сиз бу уйларни албатта кўрган бўлсангиз керак: “Пардозли хонимлар” 70-йиллар фильмларида ва ўнлаб реклама роликларида кўрсатилган. Бироқ, Сан-Францискога йўлингиз тушиб қолса, уларни албатта яқиндан томоша қилинг. Энг яхши манзара Аламо-сквердаги яшил тепаликлардан очилади.\n04/10/2020 06:52:00 20 0 Манба: lifehacker.ru


Кунига 7 литргача сут берадиган эчкилар - Zamin.uz\nКунига 7 литргача сут берадиган эчкилар\nЭлимизни деҳқончилик, ернинг ҳар қаричидан унумли фойдаланиш борасида дунёдаги энг меҳнатсевар халқ, дейиш мумкин. Лекин томорқада деҳқончилик қилишнинг ўзи ҳам маълум маънода таваккалчиликка асосланади. Агарда томорқасидан халқимиз дастурхонига ноз-неъмат, маҳсулот етказиб бераётган деҳқонлару томорқачилар давлат томонидан қўллаб-қувватланса, уларнинг меҳнатга бўлган иштиёқи янада ошади. Натижада халқимиз дастурхони тўкин, турмуши фаровон бўлади.\n— Ана шу мақсадда Ўзбекистон фермер, деҳкон хўжаликлари ва томорқа ер эгалари кенгаши ҳузурида жамғарма ташкил этилди, — дейди Фермер, деҳқон хўжаликлари ва томорқа ер эгаларини қўллаб-қувватлаш жамғармаси ижро этувчи директори Тўлқин САТТОРОВ.\n— Бундан кўзланган мақсад фермер, деҳқон хўжаликлари ва томорқа ер эгаларини молиявий қўллаб-қувватлашдир. Ҳозир Жамғарманинг марказий аппарати кадрлари ва вилоятлардаги вакилликларини шакллантириш ишлари олиб борилмоқда. Шу билан биргаликда, республикамизнинг қишлоқ хўжалиги туманларида 161 та «Томорқа хизмати» корхоналари ташкил этилди.\n— Жамғарма қандай вазифани бажаради ва асосий фаолияти нималардан иборат?\n— Қисқача айтадиган бўлсак, фермер, деҳқон хўжаликлари ва томорқа ер эгалари фаолиятини ривожлантириш, кредит ресурсларидан фойдаланишни кенгайтириш ва инновацион фаолиятини қўллаб-қувватлаш, янги турдаги қишлоқ хўжалиги маҳсулотлари етиштиришни рағбатлантириш, янги самарали технологияларни жорий қилишга кўмаклашиш каби вазифаларни бажаради. Асосий фаолияти эса, томорқа ер эгаларига агротехника ва ветеринария билан боғлиқ комплекс хизмат кўрсатиш тизимини йўлга қўйиш, хонадонларда томорқа юритиш маданиятини шакллантириш орқали олинадиган даромадни икки ва ундан кўп мартага оширишда деҳқон, фермер ва томорқачиларга яқиндан кўмаклашади.\n— Жамғарманинг ташкил этилишидан фермер, деҳқон ва томорқачига қандай енгиллик бўлади?\n— Бугун Жамғарма ҳисобига 200 миллиард сўм маблағ ўтказилган. Бунда мамлакатимиздаги деҳқон хўжаликлари ҳамда томорқа ер эгалари ўз хўжалигини ривожлантириш учун кам фоизли кредитлар билан таъминланиш имконига эга бўладилар. Яъни, фермер, деҳқон хўжаликлари ва томорқа ер эгаларига 3 йил муддатга, 1 йилгача имтиёзли давр билан йиллик 7 фоиз ставкада кредитлар олиш имкони туғилади.\n— «Томорқа хизмати» қандай ишларни амалга оширади?\n— Қишлоқ хўжалиги соҳасида ишлаб чиқариш, қайта ишлаш, тайёрлаш, таъминлаш корхоналари моддий техник базасини мустаҳкамлаш, қишлоқ хўжалиги техникалари ва транспортларини сотиб олиш, фермер, деҳқон хўжаликлари ва томорқа ер эгаларининг иссиқхоналарини қуриш учун материаллар ва бутловчи қисмлар харид қилишга кредитлар бериш фаолиятини олиб боради. Шунингдек, уйлар, ҳовлиларни таъмирлаш, иссиқхоналар қуриб бериш, турли экин уруғлари ёки кўчатларини, қуён, парранда ва наслли молларни томорқачиларга етказиб бериш билан ҳам шуғулланиши мумкин. Маҳсулотларни экспорт қилишга ҳам кўмаклашади.\n— Иссиқхоналар қуриш қандай амалга оширилади?\n— Иссиқхоналар қуришда ўн хил вариант амалга оширилмоқда. «Томорқа хизмати» энг арзонини (ёғоч каркасли оддий ва енгил конструкцияли) 1 миллион 300 минг сўм атрофида қуриб беради. Ана шу иссиқхоналар ҳам камида 3 йил хизмат қилади. Бу орада тадбиркор бемалол ўзини тиклаб, янги, замонавий иссиқхона кўтариши мумкин. Қимматлари тури ва кўринишига қараб, 10 миллион ва ундан юқори нархда. Жойларда ташкил этилган «Томорқа хизмати»нинг ўз хусусий техникалари ҳам мавжуд.\n— Жамғарманинг молиявий ёрдами натижа беряптими?\n— Бошлаган ишимиз ҳали янги ва шу боис, камчиликлар ҳам бўлиши мумкин. Жамғарма маблағлари ҳисобига томорқа ер эгалари томонидан боғдорчилик, балиқчилик, асаларичилик, қуёнчилик, эчкичилик ва паррандачилик фаолиятлари ҳам амалга ошириляпти. Масалан, хориждан келтирилган ҳар боши 8 миллион сўм турадиган зотдор эчкилар парвариши йўлга қўйилди. Уларнинг ҳар биридан кунига 7 литргача сут соғиб олиш мумкин экан. Қуёнларнинг великан турини боқиш оммалашмоқда, яхши боқилгани 10-15 килограмм гўшт беради. Шунингдек, Исроил давлатидан 25-50 килограммгача тош босадиган куркалар келтирилмоқда. Тўғри, бизда улар ҳали 50 килограммга етмаган. Аммо уларни тўғри парваришлаш ўзлаштирилиб олингач, кўрсаткичларнинг янада катта бўлишига шубҳа қилмаса ҳам бўлади.\nМанба: «Оила даврасида» “Замин” янгиликларини “Инстаграм”да кузатиб боринг\n21-02-2020, 08:43, Жамият\nЎзбекистондаги қатор туманларда лимонзорлар барпо этилади\n20-02-2020, 19:13, Жамият\n20-02-2020, 07:30, Жамият\n19-02-2020, 07:58, Жамият\nТарғибот-ташвиқот ишлари муҳим аҳамиятга эга\n17-02-2020, 12:20, Жамият\nБош прокуратура Ер кодексини янги модда билан тўлдириш ташаббуси билан чиқди\n14-02-2020, 11:53, Жамият


Қувалик деҳқон томорқасида араб хурмосини маҳаллий иқлимга мослаштирди » Ўзбекистон янгиликлари – Zamin.uz\nҚувалик деҳқон томорқасида араб хурмосини маҳаллий иқлимга мослаштирди\n03 март 2017, 15:39\nФарғона вилоятининг Қува тумани, Бўстон маҳалласида яшовчи Иномжон Буваназаров томорқасидаги 10 сотих ерда иссиқхона ташкил этиб, лимон, апельсин, мандарин каби цитрус мевалар парваришини йўлга қўйган. Айни пайтда миришкор боғбон банан етиштириш борасидаги тажрибаларини бойитмоқда. Бу ҳақда "Дарё" нашри хабар берди.\nИмкониятимни чамалаб, шахсий томорқа эгаларига йилига 5-10 минг туп цитрус мева кўчати етказиб беришим мумкинлигини аниқладим. Бу эҳтиёжни тўла қоплаш учун деҳқончилик хўжалигини ташкил этмоқдаман. Хўжалик помидор, бодринг, булғор қалампири, аччиқ қалампир каби сабзавот экинлари, цитрус мевалар кўчатини етказиб бериш билан шуғулланади.\nИномжон Буваназаров, боғбон\nКатта ҳаётий тажрибага эга Иномжон Буваназаров уч фарзандини ёнига олиб, ўз хонадонидаги мўъжазгина тажриба боғида араб хурмосини маҳаллий иқлимга мослаштириш бўйича дастлабки ижобий натижаларга эришди.\nЯнгиликлар » Жамият » Қувалик деҳқон томорқасида араб хурмосини маҳаллий иқлимга мослаштирди


Чоп этилган: 23.12.2016\tЎқилган: 2843\nЧоп этилган: 22.09.2016\tЎқилган: 5639\nЧоп этилган: 20.09.2016\tЎқилган: 3711\nШоҳи Зинда (қиёсий фотожамланма)\nЧоп этилган: 11.03.2016\tЎқилган: 2520\nШайх Худойдоди Вали мақбараси\nЧоп этилган: 23.02.2016\tЎқилган: 1334\nХудойдод 15 асрнинг охири ва 16 асрнинг биринчи ярмида яшаб ижод этган тасаввуф шоиридир.\nМаълумки, 16 асрнинг бошида Моварауннаҳрда Темурийлар авлодининг ҳукмронлиги тугади. 15 асрнинг охирида Шайбонийхон бошчилигида қипчоқ қабилалари…\nХўжа Абду Берун зиёратгоҳи\nЧоп этилган: 23.02.2016\tЎқилган: 1611\nХўжа Абду Берун Халифа Усмон (р.а.) авлодидан, арабларнинг “Абду” қабиласига мансуб бу зот Самарқандга Халифа Усмон (р.а.) ибн Саййид ва Қусам ибн Аббос (р.а.) билан бирга келган. Улар самарқандликларни Ислом аҳкомларига йўллаганлар.\nХўжа Абдударун мажмуаси\nЧоп этилган: 23.02.2016\tЎқилган: 1469\nХожа Абдударун хонақоҳи Самарқанд қалъа деворининг жанубида жойлашган. XVI аср тарихий ёдгорлиги. Кўҳна қабр ёнига тоқу равоқли хонақоҳ-масжид, ўртасига жамоатхона, атроф бурчакларига ҳужра ва зиналар қурилган. Қўшқават сиркор гумбаз,…\nЧоп этилган: 23.02.2016\tЎқилган: 2176\nТиллакори мадрасаси Регистон мажмуасида энг кейин қурилган бино. Улуғбек даврида қурилган Мирзойи карвонсаройи ўрнига 1646–1647 йиллари Самарқанд ҳокими Ялангтўшбий Баҳодир фармойишига кўра, мадраса ва жомеъ масжидга мўлжаллаб қурилган. У…\nЧоп этилган: 23.02.2016\tЎқилган: 1961\nШердор мадрасаси Регистон мажмуаси таркибига киритилган обида. Мирзо Улуғбек хонақоси ўрнига Самарқанд ҳокими Ялангтўшбий Баҳодир томонидан 1619–1636 йиллари қурдирилган. Бу мадраса Улуғбек мадрасасининг рўпарасида бир ўқ чизиғи бўйлаб…\nСамарқанддаги Регистон мажмуасининг муҳим қисмини ташкил этадиган Улуғбек мадрасаси 1417–1420 йиллари Регистон майдонига қаратиб қурилган. Олд томонида улкан пештоқ, тўрт томонида тўртта минора бўлиб, тўрт гумбазли деярли чорсу ҳовли икки…


Тәлим кредити ушын банкке усынылатуғын ҳүжжетлер » Informaсiyalɩq portal\nТәлим кредити ушын банкке усынылатуғын ҳүжжетлер\nБанклер тәрепинен жоқары билимлендириў мәкемелериниң күндизги бөлимлерине төлем-контракт тийкарында қабыл етилген Өзбекстан Республикасы пуқарасы болған студентлердиң оқыўы ушын олардың өзлерине, ата-аналары ямаса қәўендерлерине тәлим кредитлери берилиўи мүмкин.\nТәлим кредитлери студентлер ушын бакалавриатға оқыўға қабыл етилгенде 10 жылға шекем ҳәм магистратураға оқыўға қабыл етилгенде 5 жылға шекем болған мүддетге бериледи.\nБанклар тәрепинен берилген тәлим кредитлери бойынша:\n- шын жетимлер, “Меҳрибанлық үйлери”нде тәрбияланғанлар ҳәмде балалығынан I ҳәм II топар майыпларына – ноль процент ставкасы (процентсиз кредит);\n- студентлердиң қалған тайпаларына – Орайлық банктың әмелдеги қайта финансластырыў ставкасынан жоқары болмаған процент ставкалары белгиленеди.\nТәлим кредити ушын банкке төмендеги ҳүжжетлер усынылады:\nб) төлеў-контракт шәртнамасы (контракт);\nг) кредитти қайтарыўдың тәмийинлениўи ҳаққындағы ҳүжжет;\nд) жеңилликли тәлим кредитлери алыў ҳуқықына ийе болған шын жетимлер, «Меҳрибанлық үйлери»нде тәрбияланғанлар, балалығынан I ҳәм II топар майыплары, кем тәмийинленген шаңарақлардан шыққанлар тийисли тастыйықлаўшы ҳүжжетлерди усынады.\nҚарыз алыўшы жоқарыдағы ҳүжжетлерди банкке усыныў менен әйне бир ўақытта паспортын жеке өзи көрсетеди. Банк паспорттан ҳәм усынылған басқа ҳүжжетлерден зәрүр көширмелер ҳәм нусқалар алыўға ҳақылы.\n14-08-2019, 12:18 |\nТәлим кредитлериниң проценти өзгериссиз қалдырылады


ЎзА - “QQB-mobile”дан - замонавий ва қулай хизматлар!\n03.05.2018 11:14 Чоп этиш версияси\nАкциядорлик-тижорат “Қишлоқ қурилиш банк” томонидан аҳолига ва ўз мижозларига янада қулайлик яратиш мақсадида ишлаб чиқилган “QQB-mobile” мобил иловаси тобора оммалашиб бормоқда.\nШу кунгача мазкур иловадан Android платформаси асосида ишлайдиган уяли телефонларга эга мижозларгина фойдаланаётган эдилар. Эндиликда “QQB-mobile” мобил иловасининг iPhone қурилмалари учун мўлжалланган дастури ҳам ишга туширилди.\nБугунги кунда ушбу замонавий дастурдан фойдаланиб мижозлар уяли алоқа операторлари, шаҳар телефони, интернет провайдерлар, рақамли телевидение хизматлари, истеъмол ва ипотека кредитлари учун тўловларни ҳамда коммунал тўловларни (электр энергия, табиий газ, иссиқлик манбаи, ичимлик суви, махсустранс ва ҳ.к.) амалга ошириб келмоқдалар. Шунингдек, мобил илова орқали ҳисобрақамлар ҳолатини кўриш ва тўлдириш, Online Smart Vista пластик карта қолдиқлари ва унинг айланмалари бўйича маълумотларни олиш, Тошкент шаҳар Йўл ҳаракати хавфсизлиги бошқармаси жарима тўловларини амалга ошириш мумкин.\nБундан ташқари МУНИС тўлов тизими орқали дастур ёрдамида АТБ “Қишлоқ қурилиш банк” пластик картасидан маблағларни бошқа банк пластик картасига ўтказиш мумкин.\nЖорий йилнинг 1 апрелидан бошлаб “Қишлоқ қурилиш банк”нинг сўм пластик карточкаларига эга мижозлари “QQB-mobile” мобил иловасидан фойдаланиб ўзларининг VISA халқаро тўлов карточкаларига чет эл валютасини онлайн режимида конверсия қилиш хизматидан фойдаланиб келмоқдалар. Бунинг учун мобил иловасини юклаган ҳолда пластик карточкани рўйхатдан ўтказиш лозим бўлади.\nЭнг муҳими шундаки, банк томонидан жорий этилаётган бу каби янгиликларнинг барчаси аҳолига ва мижозларга янада қулайлик яратишни, замонавий банк хизматлари кўламини кенгайтиришни кўзлайди.\n“QQB-mobile” иловасини қуйидаги ҳаволалар орқали юклаб олишингиз мумкин:


Еркин Қарақалпақстан Вести Каракалпакстана 17:59:35, 07.03.2021\nКөрип турғаныңыздай, аппақ шағаладай ашылған хожалықтың пахтазарлықлары жыйын-терим мапазы басланған күнлери емес, 90 гектар жерге шигит егип, ҳәр гектардан 21 центнерден 195 тонналық өним жетистириў жобасын 224 тоннаға зыятына орынлап, қосымша 50 тонна ҳасыл топлаў ушын терим пәтин босастырмаған, 21-октябрь күни сүўретке алынды.\nЕң бир қуўанышлы жери, жүги аўыр кәрўандағы тәрезиде тас басқан «ақ алтын»ы райондағы 150 фермер хожалығы жетистиретуғын пахтаның 5 процентин тутар екен. Жыйын-терим алдынғыларын дала шертегинде өткерилген илажда район ҳәкиминиң орынбасары Н.Абдуллаев, Қарақалпақстан Республикасы Аўыл хожалығы министрлигиниң пахташылық бөлими баслығы, районға бекитилген ўәкил Қ.Атажанов ҳәм «Қосжап» АПЖ баслығы Ж.Жақсымуратов ҳәм басқалар қутлықлап, алдынғы теримшилер, механизаторларға қымбат баҳалы саўғалар тапсырылды.\nХожалыққа озық ойлы, жаңалыққа жаны қумар Шүкирилла Садуллаев негиз салғаны менен баласы Даниялдың атында екен. «Сары алтын» аўыл хожалығы колледжин питкерген Шүкирилла өз қәнигелиги бойынша, соңын ала қурылыста бахтын сынап, ҳәзирги күнде Түйемойын ишимлик суў тармақлары басқармасының аймақлық аға операторы болып ислейди. Шарўашылыққа қызыққан, жерлерди лазер технологиясы менен сүрип-тегислеўдиң басы-қасында жүрип, халықаралық шөлкем ПРООНның аймақтағы координаторы сыпатында ис-тәжирийбелерин арттырады. Өндиристен қол үзбей Самарқанд аўыл хожалығы ҳәм шарўашылық институтының инженер-механиклер таярлайтуғын факультетин питкерип шыққан.\nСҮЎРЕТТЕ: Хожалықтың ис жүргизиўшиси Ш.Садуллаев.\nАўыл хожалығына кеңнен енгизилип атырған тамшылатып суўғарыўда өз тәжирийбелерин пүткил дүнья еллерине ен жайдырып киятырған Израиль технологиясын жетик үйрениў ушын бул мәмлекетте 17 күн болып қайтады. Гидропоникада (ыссыхана) жетистирилген овощ-палыз өнимлери төрт сааттан соң Батыс Европа еллерине жеткерилип берилетуғын ис усыллары мақул түседи.\nБаласы Даниял менен келини Гүлбәҳәрлер өзлери ислейтуғын, банкротлық дәрежеге түсип қалған «Санеми» фермер хожалығын өз аты, жуўапкершилигине алып, 2017-жылы «Сардар-сары алтын» фермер хожалығын ашады. Фермер хожалықлары ирилендирилгенде қоңсылас еки фермерди қосып алғанның есабынан улыўма жер майданы 305, 249 гектарлық егислик жерге ийе, үлкен хожалыққа айланады.\nКим көрингенниң дийқан-фермер бола алмағанындай, жерге айрықша меҳир, ықлас қойып, алдынғылар менен ийин тиресип жүриў ушын ис тәжирийбелерин оқып-үйрениў талап етиледи. Хожалыққа тийисли егислик жерлер соңғы жыллары қараўсыз қалғаны менен бурын инженерлик системада ашылғаны, жап-салма, коллекторлары саз, суўға қанық, минерал төгинлер араласпалары менен жетерли дәрежеде азықландырылғаны ушын мийнетлери зая кетпесине исенеди.\n Балалықта, сыйқырлы халық ертеклеринде оқығанымыздай, пүткил әлем тырнағы ушында көринген тилсимли дүнья, бүгинги күнде ҳақыйқатлыққа айланып, илим-техниканың өсиўшилиги, интернет тармақлары қызықтырған тараўларыңдағы жаңалықларды алдыңа жайып таслайды. Сана-сезимлеримизге көптен уялаған ески түсиник, ис усылларынан ўаз кешип, меншиктиң көплеген түрлерине өтип жаңаша ислеў, жаңаша пикирлеўлерге имканиятлар туўылмақта.\nБүгинги заманагөй дийқан-фермерлер қол мийнетлерине аз үлес қалдырып, бар аўырманлықларды техникаға жеңдириўдиң жолларын қарастырады. Усындай көзқарастан, биринши гезекте бар күш ҳәм мүмкиншиликлеримизди киши машина-трактор паркин зәрүрли механизм, әсбап-үскенелер менен толықтырдық. 2018-жылы банклерден алған 2 миллиардлық кредитимизге жоқары өнимдарлықта ислейтуғын шет еллердиң алты механизми алынды. Солардан «Ньюхолланд» тракторы, «Досан» экскаваторы өз талабымызды қанаатландырып қоймастан, қоңсылас хожалықларға төлемли хызмет түрлерин көрсетиў арқалы қарыздарлығымызды кемитпекте. Баҳасы 59 миллион сумлық түрк культиваторы бир ўақытта ғаўашаның қатар арасын қатыўаштан жумсартып, минерал төгинлер менен азықландырады.\nКөп жыллардан берли жийи-жийи қайталанатуғын суўдың там-тарыслығы аўыл хожалығына орны толмас зыян келтирип, истен қолымызды суўытар еди. Президентимиз Ш.Мирзиёевтиң пахташылықта тамшылатып суўғарыўды жолға қойыўда сырт ел технологияларынан кеңнен пайдаланыў ҳаққындағы 318-санлы қарарын аса қызығыўшылық пенен қайта-қайта оқып шықтым. 2019-жылы республикамызға келген Түркия мәмлекетиниң елшиси фермер ҳәм исбилерменлер менен ушырасқанда өзимди қызықтырған ғаўашаны тамшылатып суўғарыў бойынша усыныс ҳәм ой-пикирлеримди билдирдим. Айтылған сөзлердиң айтылған жерде қалмасы ушын район ҳәкимияты, республика басшыларының қоллап-қуўатлаўы менен хожалығымызға жиберилген түркиялы қәнигелер менен тил табысып, иркинишсиз жумыс баслап жибердик.\nБанктен жылына 26 процент өсимли, 600 миллион сумлық кредитти жүрексинип алғанымызда аўылласларымыз «Шүкирилланың басы кредиттен шықпайтуғын болды, фермерлигин таслап қашпаса болар еди» деп исенимсизлик билдирсе де, өзлеримиз таңлаған дурыс жолымыздан қайтпадық. Мен, усы жерде фермерлерди болсын деп, жай-жағдайын жақсы түсинетуғын Президентимизге шын кеўлимнен рахметимди айтқым келеди.\nСырт ел технологиясын өндириске енгизгенимиз ушын берилетуғын жеңиллик-субсидиялар иске қосылды. Шигит еккен ҳәр гектар жер ушын мәмлекетимиз 8 миллион сумнан қаржы ажыратты, банктен алған өсимли кредитимиз 10 процентке шегирилди. Бир жылға жер салығынан азат етти. Өндирген өнимимизге 15 процентлик қосымша қун салығы салынбайтуғын болды. Пахтамыз ең жоқары сортқа қабылланғаны ушын 15 процентлик үстеме қосқанның есабынан жәми 345 миллион сумлық қарызымызды жаўып берди. Биринши гезекте қарыздарлықтан қутылыў ушын есап бетимиздеги 50 миллион сумды банкке төлеп, 190 миллион сумға азайттық. Алдын ала есаплаўлар соны көрсетеди, мәмлекетке сататуғын быйылғы пахтамыздан 1 миллиард 300 миллион сумлық табыс табатуғын болсақ, соның 800 миллион сумы сап пайдамызға жатады. Мәмлекетлик буйыртпаға кирмеген 40 гектар жердеги салымыздан 60 тонна қырмызы дән жетистиргеннен есап бетимизге 180 миллион сум түсетуғын болса және де азаяды.\nШәртнама шәртлерине муўапық, түркиялы инвесторларымыз тамшылатып суўғарыўға керекли болған барлық масламаларды өз ўақтында қурып монтажлады. Суўды төбесинен емес, тамыры арқалы тамшылатып бергенимиз утымлы болды.\nЖумыстың өзлеримизге тийисли бөлегин қалыўсыз орынлағаннан иркинишлерге жол қоймадық. Тамшылатып суўғарыў ушын ажыратылған 30 гектар жерге жақын орталықтан суў сақлағыш  ҳәўиз қазып, ултаны менен қапталлары бетонланды. 1 километр 800 метр қашықлықтан электр линиясын тартып әкелиў ушын темир-бетон бағаналары, ҳәр қыйлы маркадағы кабельлер, трансформатор, есаплағыш ҳәм бөлистиргишлер ушын және 300 миллион сум жумсаўымызға туўра келди. Жақын аралықтағы «Сүўенли» каналынан электр насослары арқалы ҳәўизди суўға толтырғаннан соң компьютерлескен орайлық басқарыў пультинде отырған Рустем Қудияров шлангалар арқалы ағызып, бир күнде 30 гектар жерди тамшылатып суўғарыўға үлгерди. Бурынғы жап-салмалардың қулақ-аўызларынан ашылатуғын суў 70 процентке үнемленип, әспек болған быйылғы жылда мол өним жетистиргенимиз өзлеримиз ушын абырай, басқалар ушын өрнек болды.\nДәслепки тәжирийбе, есап-китапларымыз соны көрсетеди, тамшылатып суўғарыўға 30 гектар жер азлық етер екен. Келеси жылы өз есабымыздан және 30 гектар қосыў ушын банктен 6 процентли 400 миллион сумлық кредит алмақшымыз.\nАлдағы жылларда түрк инвесторлары менен бирге ислесиўди кеңейтип, «Қосжап» аўыл пуқаралар жыйыны аймағынан 7 гектарлық гидропоника ыссыханасын қурыўды режелестирип қойдық. Дәслепки 4 гектары иске түскенниң өзинде аўылымыздан 50 адам жумыслы болады.\nСондай-ақ, бийдай өндирип, жуғымлы жем таярлайтуғын цех, салы ҳәм ун қаразларын қурыў ис-жобамызға кирген. Жерлеримизди лазер технологиясында сүрип-тегислеў, ғаўаша майданларын тамшылатып суўғарыўдың басқарыў пультинде ислеў, компьютерлер, шет ел технологияларын техникалық жақтан күтип услап, оңлаў жумысларын хожалық ағзалары тез күн ишинде меңгерип алды.\nТалабымыздың оралып, ислеримиздиң жүрисиўине мудамы қайыр-сақаўатлы, саўап ислерден өзлеримизди шетке алмағанымыз қут-берекет дарытпақта. Быйылғы дийқаншылығымыздан Ташкент қаласындағы 23-санлы Хлебушкина атындағы ҳәм Хожелидеги Меҳрибанлық үйлерине ҳәр жылдағыдай 4 тоннадан гүриш жеткерип бериў ушын таярлық көрилмекте. Ҳәзирги пандемия жағдайында аўыл пуқаралар жыйыны ҳәм район аймағынан көплеген кем тәмийинленген шаңарақларды өз қәўендерлигимизге алып, жәрдем қолларымызды созамыз...\nАйтар аўызға жеңил болған жумыслар көлемин табыслы әмелге асырыўда ўақыт пенен санаспай мийнет ететуғын балам Даниял менен ақылласып, бир-биримизди түсинискен ҳалда аўызбиршиликли жумыс ислеймиз. Ол республикалық «Ташаббус» таңлаўына қатнасып, «Ең белсенди жас фермер» номинациясы бойынша бириншиликти жеңип алды. Жаңа үлгидеги турақ жай берилип, дәслепки төлемлерин төлеп берди.\nБайлықтың көзи  жерде. Жерлеримиздиң қунарлылығын арттырыў ушын қыста қарап жатпастан, балл бонитети төмен майданларымыз ушын намбар таярлаўға кирисилди. «Пахта-жоңышқа» алмаслап егиўи жолға қойылған...\nҲәзирги экологиялық қыйын шараятта ҳәр тамшы суўдың қәдир-қымбатына жетип, қәлейик-қәлемейик, тамшылатып суўғарыўдай ийгиликли ис, жаңалықтың жол баслаўшысы болған Шүкирилла Садуллаевтан өрнек алып, қатарына қосылсақ, утысымыз көп болар еди...\nСҮЎРЕТЛЕРДЕ: Атызларда жәўлан урған шәппик қоллы теримшилерден (солдан оңға қарай) Д.Сейданова, Н.Ҳасаматдинова, Н.Аманбаева, ис жүргизиўши Ш.Садуллаев, Ж.Борановалар ҳәм мийнет алдынғыларын сыйлықлаў пайыты.


Тасодиф ва ақл » Ўзбекистон янгиликлари – Zamin.uz\nТасодиф ва ақл\nНима сабабдан даҳрий (атеист) одамлар коинотни “тасодифан” пайдо бўлганига илмий хулоса деб қарайдилар-у, унинг ақл билан яратилган бўлишини сафсата деб ўйлайдилар?\nКоинот чуқур ўрганилган сари, унинг аниқ ўлчов билан яратилганлиги ойдинлашмоқда.\n1966 йилда олимлар наздида бирор бир сайёрада ҳаёт бўлиши учун ўша жисм икки талабга жавоб бериши: унда иссиқлик ва ёруғли билан таъминловчи юлдуз (қуёш) нинг мавжудлиги ва ўша юлдуздан сайёранинг маълум масофада узоқда бўлиши етарли деб ўйланарди. Бўлди.\nШу тушунча билан олимлар ўзга сайёралардан ҳаёт қидира бошладилар. Олимлар қайсидир онгли мавжудотларнинг радио сигналларини тутишга уринар, ўзлари ҳам чексиз осмонга радио тўлқин орқали хабарлар юборарди. Барчаси беҳудага кетди. Коинот сукут сақларди.\n1966 йилдан кейин, бирор бир сайёрада ҳаёт бўлиши учун унда мавжуд бўлиши керак бўлган хусусиятлар сони иккитадан 10 тага кўпайди, сўнг 50 тага ва ҳозирда эса, бу сайёра ўзида 200 дан ортиқ хусусиятларни жамлаши керак деган хулосага келинди.\nБу рақам келажакда яна ҳам ортиши мумкин. Ҳаётий талабларнинг ортиши сайин, коинотда яшашга яроқли ёки ҳаёт мавжуд бўлган сайёралар бўлиши эҳтимоли тобора камайиб, камайиб, камайиб бормоқда.\nҚуйида сайёрада ҳаёт мавжуд бўлиши учун керак бўлган баъзи талабларни келтираман:\n– У спирал шаклдаги галлактикада жойлашган бўлиши керак. Упс, барча галлактикаларнинг атиги 6% спирал кўринишда.\n– Унга қўшни сайёралар мавжуд бўлиши ва улар самовий жисмлар – астероидлар ҳужумидан ушбу сайёрани сақлаб туриши, лекин “қуёши”нинг нуридан тўсиб қолмаслиги керак. Масалан, катта ҳажм ва улкан гравитацион кучга эга бўлган Юпитер Ерни астероидлардан сақлаб, лекин Қуёш нуридан тўсмаганидек.\n– Сайёранинг ўз қуёши атрофидаги орбитаси эллиптик (қовунсимон) эмас, балки доира шаклида бўлиши керак. Акс ҳолда, ёзда сайёра қуёшга жуда яқин келиб, исиб кетиши, қишда узоқлашиб, музлаб қолиши мумкин. Бундай кескин ўзгарувчан шароитда эволюциянинг “э”си ҳам бўлмайди. Ер Қуёш атрофида деярли айлана шаклда маромида айланади. Шунинг учун, бутун сайёра бирдан исиб, бирдан совиб кетмайди. Мавсумлар маконларга қараб маромида алмашиб туради. Қаердадир қиш бўлса, қаердадир ёз.\n– Сайёрада Озон қатлами бўлиши ва у қуёшидан келадиган ультра бинафша нурларига қалқон бўлиб туриб бериши керак.\n– Уммонлар, ундаги сувнинг ҳажми ва қуруқликнинг ўзаро нисбати маромида бўлиши керак.\n– Ойга ўхшаш йўлдоши бўлиши, унинг катталиги ва сайёрадан узоқлиги ҳам маромида бўлиши керак. Маълумки, Ойнинг гравитацион кучи океанлардаги сувнинг ҳаракатига, сувнинг қирғоқдан маълум вақт узоқлашишига, сўнг яна қайтиб келишига, яъни океаннинг “нафас олишига” сабаб бўлади. Агар Ой бўлмаганда, ёки узоқ бўлганда, океанлардаги сув қимирламасдан, аквариумдаги сувга ўхшаб, айниб қоларди. Унда ҳаёт бўлмасди.\n– Сайёранинг қаттиқ қобиғи бўлиши. Юпитер, Сатурн ва Уран сайёраларнинг Ердан қанча катта бўлишига қарамай, уларда қаттиқ қобиқ йўқ эканлигини биласизми? Бу сайёраларда тош йўқ, фақат қуюқ газдан иборат. Агарда уларга космик аппарат юборсангиз, бу сайёрага қўнолмайди, балким, чўкиб кетади.\nБу хусусиятлар бирор сайёрада ҳаёт бўлиши учун керак бўлган 200 дан ортиқ талабларнинг бир нечтаси холос. Бундай талабга жавоб бермайдиган сайёрада ҳаёт пайдо бўлиши мумкин эмас (эволюцион нуқтаи назардан, албатта, чунки Аллоҳ ҳар нарсага қодир).\nКоинотда эса, мазкур талабларнинг атиги ўттиз иккитасига жавоб бера оладиган сайёралар бўлишининг эҳтимоли тредициллионтага бир. Бу дегани ҳар тредициллионта сайёрадан биттаси ўттиз иккита талабга жавоб беради дегани. Олдинда яна 168 дан ошиқ талаб турибди.\nАйтганча, тредициллионда 42та ноль бўлади. Рақам билан ёзилса, 1,000,000,000,000,000,000,000,000,000,000,000,000,000,000 шаклида бўлади.\nЯнгиликлар » Ҳаёт тарзи » Тасодиф ва ақл\n20:40 Олимлар Қуёш тизимида яна бир ёруғлик ва иссиқлик тарқатувчи юлдуз пайдо бўлишини аниқлашди…\n21:41 NASA "X сайёра" мавжудлигини расман тасдиқлади


Россия барча рус тилида сўзлашишни биладиганларга фуқаролик бермоқчи – mulkdor.com\nРоссия барча рус тилида сўзлашишни биладиганларга фуқаролик бермоқчи\nOctober 31 2018, 06:10 ЖамиятЖаҳонСиёсатЯнгиликлар\nРоссия барча русийзабонларга фуқаролик бермоқчи. Россия ҳукумати руслар ва рус тилида сўзлашувчиларга фуқароликка қабул қилишни соддалаштирувчи янги концепция қабул қилади. Бу ҳақида «Турон24″ нашри «Коммерсантъ” газетаси маълумотига таяниб хабар қилмоқда.\nРоссияда миграция сиёсати бўйича янги концепция ишлаб чиқилишига мамлакат атрофида “геосиёсий воқелик”нинг ўзгаргани сабаб бўлгани айтилмоқда. “Коммерсант”нинг манбаларининг таъкидлашича, “Россияга миллионлаб инсонлар керак”.\nЯнги концепцияда асосий эътибор Украина ва Беларусь фуқароларига Россия фуқаролигини олиш жараёнини соддалаштиришга қаратилган. Улар эндиликда рус тилидан имтиҳон топширишдан озод этилади.\nШунингдек, концепция “рус жамияти ва ўзига фойда келтиришни истаган”, лекин фуқаролик олишни мақсад қилмаган одамларни ҳам қамраб олади. Булар, асосан, Россия университетларида таълим олган юқори малакали хорижлик талабалардир.\nАйни пайтда концепция имзолаш учун президентга юборилган. Мазкур концепцияни Путин Москвада 31 октябрь – 1 ноябрда бўлиб ўтадиган VI Россиялик ватандошлар бутунжаҳон конгрессида эълон қилиши кутилмоқда.\nОтанг — бозор, онанг — бозор, телевидение ҳам ...\nЎзбекистонда сўнгги йилларда ОАВ соҳасида тараққиёт тезлашгандек. Хусусий ОАВнинг ривожланиши соҳани бошдан оёқ ўзгартиргандек тасаввур қолдиради. (more…)\nЖамиятApril 27 2018, 01:04\nОв чоғида қариндошини отиб қўйди\nБухоролик Комил Ўринов ов қилиш қоидаларига амал қилмаганлиги туфайли қариндоши Комил Маттиевни отиб қўйиб, ўлимига сабабчи бўлди. Shooting at Sunrise Олиб борилган тергов ...\nЖамиятSeptember 14 2018, 09:09


10 Апр 2019 1027\nНорматив-ҳуқуқий ҳужжатлар лойиҳаларини ишлаб чиқиш ва келишишнинг ягона электрон тизимини жорий этишнинг ташкилий чора-тадбирлари тўғрисидаги Ҳукумат қарори (284-сон, 08.04.2019 й.) қабул қилинди. Бу ҳақда “Ҳуқуқий ахборот” канали маълум қилмоқда.\nАмалдаги тартибга кўра, қонун ҳужжатлари лойиҳалари Ҳукуматга ёки Президент Администрациясига киритилишидан олдин манфаатдор идоралар билан мажбурий равишда келишилиши лозим эди.\nЭндиликда мазкур жараён ҳам электрон шаклда амалга оширилади.\nХусусан, қарорда қайд этилишича 2019 йил 1 январдан Норматив-ҳуқуқий ҳужжатлар лойиҳаларини ишлаб чиқиш ва келишишнинг ягона электрон тизими синов тариқасида ишга туширилган.\nШу муносабат билан, Ягона электрон тизимнинг устувор вазифалари белгиланди.\nЛойиҳаларни кўриб чиқиш ва келишиш жараёнининг шаффофлигини таъминлаш, электрон имзонинг, визаларнинг ҳақиқийлигини тасдиқлаш шулар жумласидандир.\n2019 йил 1 майдан 1 июлгача қонунлар, Президент ва Ҳукумат ҳужжатлари лойиҳаларини манфаатдор вазирликлар, идоралар, маҳаллий ҳокимият органлари томонидан ишлаб чиқиш ва келишишда Ягона электрон тизимнинг пилот лойиҳаси жорий этилади ҳамда уларни Ҳукуматга киритиш қоғоз шаклида ёки тизим орқали амалга оширилади.\n2019 йил 1 июлдан 1 октябргача Ҳукуматда Ягона электрон тизимнинг пилот лойиҳаси жорий этилади.\n2019 йил 1 октябрдан лойиҳалар Ҳукуматга ва Президент Администрациясига фақат Ягона электрон тизим орқали киритилади.\nЯгона электрон тизимда қонунлар, Президент ва Ҳукумат ҳужжатлари лойиҳаларини келишиш давомидаги таклифлар ҳамда эътирозлар билан қайта ишлашга имкон берувчи функция ишга туширилади.\nЯгона электрон тизимнинг самарали ва узлуксиз ишлашини таъминлаш бўйича мувофиқлаштирувчи гуруҳ тузилиб, унга адлия вазири бошчилик қилади.\n18 Июл 2019 2511\n22 Июл 2019 2253\n26 Июл 2019 2172\n25 Июл 2019 2114\n9 Авг 2019 1812\n8 Авг 2019 1746\n19 Июл 2019 1701\n26 Июл 2019 1621\n19 Июл 2019 1357\n24 Июл 2019 1245


ИШИДдан ҳаммадан кўп мусулмонлар жабр кўрмоқда – ТАФСИЛОТ\nТафсилот 300 марта кўрилган\nИШИДдан ҳаммадан кўп мусулмонлар жабр кўрмоқда\n22 мартда содир этилган портлашларда ўнлаб бегуноҳ жонларнинг қурбон бўлгани яна бир бор ИШИД террорчиларининг қўрқоқлигини намоён этди. Дунё ҳамжамияти ғазабга минди, глобал муҳокамалар бошланди. Брюссел терактлари барча янгиликлар дастурларининг бош мавзусига айланди.\nДунё етакчилари мазкур воқеа юзасидан ким ўзарга сўз айтишга ошиқдилар. #Belgiumunderattack ҳэштэги ижтимоий тармоқларни забт этди. Буларнинг барчаси тўғри, шундай муносабат бўлиши ҳам керак.\nАммо тасмани бир неча ҳафта орқага айлантирсак, ИШИДнинг яна бир номардларча террорига – Истанбулнинг анча гавжум кўчаларида содир этилган портлашларни эслаймиз. Унда ҳам кўплаб бегуноҳ жонларнинг умри хазон бўлди. Аммо ўшанда дунё ҳамжамияти бунга жимлик билан муносабат билдирган эди.\nДунё етакчилари сукут сақлаб қўя қолишди, глобал муҳокама сезилмади, янгиликларга ҳам бош мавзу бўлолмади. #Istanbulbombing ҳэштэги ҳам етишмади.\nБуларнинг барчаси, албатта, одамнинг ҳафсаласини пир қилади. Ва бундай ҳолат биринчиси эмас.\nҲозир, мен бу қайдларни ёзаётганимда, шундай ҳолат яна такрорланди. 27 март куни Покистонда, Лахордаги одам гавжум бўладиган истироҳат боғида содир этилган ваҳшиёна теракт оқибатида камида 60 нафар бегуноҳ инсон қурбон бўлди.\nБу теракт ҳам дунё етакчиларининг эътиборини унчалик тортгани йўқ. Янгиликлар дастурлари ҳам бу шафқатсиз жиноятга кўп эътибор қаратишмади. Ва одатдагидай, глобал муҳокамага лойиқ кўрилмади.\nҲамма одамларнинг қадри бир, аммо кимлардир бошқалардан кўра “қадрлироқ”.\nОАВ фаолиятидаги бундай айирмачилик ва ажратиб ёритиш, ғарбда содир этилган терактларга ҳаддан зиёд эътибор қаратилгани ҳолда, мусулмон мамлакатларидаги шунга ўхшаш ҳолатлар етарлича ёритилмай қолаётгани мисолида кўринади.\nТеррорчи гуруҳларнинг фақатгина ғарбдаги жоҳилона хатти-ҳаракатларини кенг ёритиш, аслида Андерс Брейвик (Behring Breivik)га ўхшаганларнинг «Ислом ва мусулмонлар ғарбга қарши урушга кирди» қабилидаги қарашларини тарғиб қилишгагина хизмат қилади.\nИШИД қурбонларининг аксар кўпчилиги мусулмонлар\nМусулмон олами ИШИД фитнасидан бошқа халқлар ва мазҳабларга қараганда кўпроқ жабр кўраётгани инкор этиб бўлмас факт.\nҲа, ИШИД бошқаларга қараганда мусулмонларнинг жонига кўп зулм қилди. Улар томонидан ўлдирилган ва ярадор қилинган мусулмон бўлмаганлар сонидан бир неча баравар кўп. Ва айнан шу сабаб қочоқларнинг улкан оқими пайдо бўлди. ИШИД муқаддас ислом дини номидан иш тутиб, мусулмонларни иснодга қўйди.\nБугун тармоқ газеталари ва Facebook ислом ва мусулмонларга нисбатан нафратга тўла комментларга тўлиб кетган.\nКўпчиликда фақат Ғарбни мўлжалга олган ИШИД мусулмонларга зарар етказмаслиги ҳақидаги нотўғри фикр шакллантирилгани сабаб, сўнгги вақтда кўча-кўйда кўплаб мусулмонлар очиқдан-очиқ тазйиқларга дучор бўлмоқда. Агар одамлар атрофга очиқ кўз билан қараганида эди, биз мусулмонлар ИШИД каби бузғунчи гуруҳлардан қанчалик нафратланишимизни англаб етган бўлардилар.\nБиз ИШИД бутун дунёга, жумладан мусулмонларга ҳам қарши эканини, террор, у қаерда – Туркияда, Сурияда, Париж ёки Брюсселда содир этилишидан қатъий назар, ўз номи билан террор эканини тушуниб етмасак, барча инсонлар қадри бирдай баланд эканини англаб етмас эканмиз, умумий душманни даф эта олмаймиз.\nМаниже бин Ҳошим\nКалит сўзлар: ИШИД, мусулмон, теракт, террор


Марказий Осиёда бир суткада тўрт марта ер силкиниши бўлди\n30 Март 2020 09:20\nNUR-SULTAN. Kazinform – Қозоғистон Таълим ва фан вазирлиги қошидаги сейсмологик тажрибалар ва услубий экспедициясининг сейсмик станциялари тармоғи 2020 йил 29 март куни соат 20:28:27да зилзилани қайд этди, дея хабар беради Kazinform.\nЗилзила эпицентри Алматидан 362 км масофада, Хитой ҳудудида жойлашган. Зилзиланинг энергетик синфи 9.3. MPV магнитудаси 4.1. Координатлари 39.97 ° шимолий кенглик, 77.42 ° шарқий узунлик», - дейилади хабарда.\nШундай қилиб, қозоғистонлик сейсмологлар бир кунда тўртта зилзилани қайд этишди. Сўнгги зилзила Хитойда бўлган. Аввалроқ, яна бир зилзила Хитойда (Алматидан 647 км масофада, MPV магнитудаси 4.3) ва Қирғизистонда иккита зилзила (Алматидан 390 ва 393 км, MPV магнитудаси 4.3 ва 4.9) бўлган.


Павлодарга кўчувчилар кўп\nВилоятимизда аҳолини ўз хоҳишига кўра ишчи кучи етишмайдиган шимолий минтақаларга кўчириш ишлари анча жонланмоқда. Ташвиқот-тарғибот ишларини юритиш мақсадида минтақамизга Павлодар вилоятидан делегация келди. Унинг таркибида Бутунжаҳон қозоқлар ҳамжамияти Павлодар вилоят бўлими раҳбари Заут Бўлат, Ақсу шаҳри, Қалқаман қишлоқ округи ҳокими Ўрда Ермекбаев, Экибастуз шаҳри, Солнечний овул округи ҳокими Маржан Алшимбаева, Ақсу шаҳри, Қизилжар овул округи ҳокими Женис Абикен, Май тумани, Малайсари овул округи ҳокими Жанар Комашева, Экибастуз шаҳар ҳокимлиги қишлоқ хўжалиги бўлимининг бош мутахассиси Айгерим Шакирбековалар бор.\nТашвиқот ишларини юритиш мақсадида гуруҳ дастлаб Тўлебий туманига борди. Туман, қишлоқларни оралаб, маҳаллий аҳоли билан учрашган делегация аъзолари шимолга кўчадиган фуқароларга давлат томонидан бериладиган имтиёзлар ҳақида батафсил гапириб беришди. Мажлисда иштирок этганларга Павлодар вилоятидаги ишчи кучига эҳтиёжманд аҳоли манзиллари тўғрисида қисқача видеолавҳа намойиш этилди. Бўш иш ўринларини, асосан, давлат хизмати, таълим, соғликни сақлаш, қишлоқ хўжалиги соҳалари ташкил қилади.\n– Бизда мутахассислар етишмовчилиги, айниқса, сўнгги йилларда қаттиқ сезилмоқда. Давлат хизматида мутахассислар етишмовчилиги яққол кўзга ташланади. Шунингдек, болалар боғчалари, мактаб, соғликни сақлаш муассасаларида ишлашни истовчиларга ҳам эшигимиз очиқ. Бунинг учун шимолга кўчадиганларнинг ўзида истак-хоҳиш, қизиқиш бўлиши керак, – деди Қалқаман овул округи ҳокими О. Ермекбаев.\nПавлодар вилояти деҳқончилик, чорвачилик билан шуғулланишга қулай. Қишлоқ жойларда уйларнинг нархи арзонлигини ҳам алоҳида таъкидлаш зарур. Ана шу жиҳатларга тўхталган делегация аъзолари тўлебийликларни Павлодар вилоятига кўчиб бориб, ишлашга, тадбиркорлик билан шуғулланишга чақирдилар.\nПавлодар вилоятидан келган яна бир гуруҳ тулкибошликлар билан учрашди. Туман ҳокимлигининг кичик мажлислар залида ўтган йиғилишда 42 киши қатнашиб, улар бўш иш ўринлари билан таништирилди. Улардан 4 нафари Павлодар вилоятига кўчиш ниятини билдирди.\nАйтиш жоизки, жорий йилнинг 10 ойида Тулкибош туманидан Павлодар вилоятининг Ертис туманига уч оила, Шимолий Қозоғистон вилоятининг Аққайин туманига бир оила кўчиб борган. Улар доимий иш билан таъминланиб, фарзандлари болалар боғчаси ва мактабларга жойлаштирилди.\nХуршид ҚЎЧҚОРОВ, 2017-11-21, 11:33 171


Ўзбекистон, 19 июн 2015\n19 сентябр 2019, Тошкент вақти: 03:38\nжума 19 июн 2015\nЎзбекистонда ҳар юз минг кишининг тўрт нафари гиёҳванд?\nЎзбекистон Соғлиқни сақлаш вазирлиги расмийлари мамлакатда наркоманлар сони сўнгги ўн йил ичида қарийб олти баравар камайгани ва ҳозирда ҳар 100 минг одамга 4 наркоман тўғри келишини айтишмоқда. Мустақил кузатувчилар бу расмий рақамларни шубҳа остига олишмоқда.\nЎзбекистонга ҳам Саакашвили керакми?\nГрузиянинг собиқ ислоҳотчи президенти Михаил Саакашвилининг Одессадаги мужодаласи акс этган видеотасвирни ижтимоий тармоқларда томоша қилган ўзбеклар “Қани эди биздан ҳам шунақа ботир чиқса эди” деган ëзувлар қолдиришди. Қурултойда ўзбекларга ҳам саакашвили керакми, деган саволни кўтардик.\nOzodlikOnline: Яқин тарихни эслаш нега бугун кўпчиликка ëқмай қолди?\nТошкентнинг рус армияси томонидан истило қилинишига 150 йил тўлишидан тортиб¸ Ўзбекистон мустақиллик декларацияси қабул қилинганининг 25 йиллигига қадар ўзбек жамоатчилиги сукути остида ўтди. Ўзбекларнинг ўз тарихига бундай эътиборсизлигини Сиз қандай тушунасиз ва тушунтирасиз? Душанба кунги жонли суҳбатимиз шу ҳақда бўлади.\n“Термиз музқаймоқ заводи МХХ ва солиқчилар ëрдамида вилоят бозорини ўз монополиясига айлантирмоқда”\nОзодлик манбаларининг маълум қилишича¸ шу кунларда Сурхондарë вилояти солиқчилари март ойида Термизда очилган янги музқаймоқ заводи билан шартномаси йўқ дўконларни босиб¸ уларнинг молини мусодара қилмоқда. Шундай рейдлардан бири гувоҳининг айтишича¸ бундай буйруқнинг МХХ дан чиққанини яширмаган солиқчилар бундан кейин Тошкент ва Самарқанд музқаймоғига йўл берилмаслигини айтган.\nЎзбекистон ва Тожикистоннинг Афғонистон билан чегара минтақаларида жангарилар тўпланмоқда\nЎзбекистон чегара қўшинлари мулозими афғон-ўзбек чегарасида жангарилар тўпланаётгани ҳақидаги хабарни РИА Новостига тасдиқлаган. Бир кун аввал Тожикистон чегара қўшинлари қўмондони Афғонистоннинг чегараолди Қундуз ва Бадахшон вилоятларида 1,5 мингга яқин жангари тўплангани ҳақида хабар берган эди.\nАндижонда аҳолига суюлтирилган газ таъминоти ўн бараварга камайди\nАндижон вилояти аҳолисини суюлтирилган газ билан таъминлаш деярли тўхтаб қолди. Аҳоли пропан газини автомобилларга газ қуйиш станцияларидан тижорат нархида сотиб олишга мажбур бўляпти. Расмийлар бунинг сабабини пропан гази таъминотидаги узилишлар билан изоҳлаяпти.\nМижозларини алдаган “Билайн”, нафақа пулларини ўмарган почта амалдори\n“Билайн” компаниясининг ноқонуний ҳаракатлари фош этилди. Жиззахда миллионлаб нафақа пулини ўзлаштирган почта раҳбари ушланди. Россиялик хонанда Полина Гагаринанинг Тошкентдаги фонограммали концерти юзасидан иш қўзғатилди. Жорий ҳафта ўзбек матбуоти шу каби воқеалар ҳақида ёзди.\nOzodWiki: Тошкент калитларини русларга ким топширган?\n“Босқинчилар биринчи галда Ўрда саройини ёндирдилар, кейин портлатдилар. Уч кун давом этган жангдан сўнг 42 кун сувсиз қолган ва очликдан тинкаси қуриган Тошкент ҳимоячилари 17 июнда эрталаб таслим бўлишга мажбур бўлдилар. Черняев шаҳар аёнларидан Тошкентнинг 12 дарвозаси рамзий олтин калитларини топширишни талаб қилди”.\nЧиқиш визасини ололмагани заҳирадаги МХХ зобити очлик эълон қилганини даво қилмоқда\nЎзини Ўзбекистон Миллий хавфсизлик хизматининг заҳирадаги зобити деб таништирган Ҳикмат Зиядуллаев 18 июнь куни Facebook ижтимоий тармоғи орқали жамоатчиликка мурожаат қилиб¸ Хорижга чиқиш-кириш ва фуқароликни қайд этиш бошқармаси чиқиш визаси бермаслик орқали ўз конституциявий ҳақларини бузаëтгани ва ҳақлари тикланмагунча¸ норозилик тариқасида очлик эълон қилганини билдирди.\nOzodNazar: Тошкент Москвадан қўрқаяптими ёки андиша қилаяптими?\nСарлавҳага бугунги OzodNazarда сиёсатшунос Камолиддин Раббимовга берган саволларимиздан бирини чиқардик. Бу савол нима учун кун тартибига чиққанини, Ўзбекистон нима учун Россияга қараганда тинчликсеварроқ, лекин Қозоғистондан урушқоқроқ эканини, Каримов Атамбаевга нега танбеҳ берганини билгингиз келса, Раббимов билан суҳбатни тингланг.\nДипломатия университети ётоқхонасида талаба ўлик ҳолда топилди\nЎзбекистондаги етакчи олийгоҳлардан саналмиш Жаҳон иқтисодиёти ва дипломатия университети ётоқхонасида душанба куни шу университет талабаларидан бирининг ўлик ҳолда топилгани катта шов-шувга сабаб бўлди. Университет талабалари орасида бу фожиага доир турли гап-сўзлар тарқаган.\nЖиззахлик талабалар имтиҳонлар учун пул олинаётганини иддао қилмоқда\nЖиззах Давлат педагогика институти табиий фанлар факультетининг 4-курс талабалари давлат имтиҳонлари учун битирувчилардан юз минг сўмдан пул йиғилаётганини иддао қилишмоқда. Факультет раҳбарияти имтиҳонлар учун пул йиғилаётганини кескин инкор қилмоқда.